Popravka olimpijskog bazena na Spensu - ugradnja novog podnog grejanja, nova rasveta...\nRekonstrukcija će najverovatnije biti završena do kraja leta\nPopravka olimpijskog bazena na Spensu koštaće gotovo 62 miliona dinara, bez PDV-a, a, kako se iz tenderske dokumentacije može primetiti, planirana je i ugradnja novog podnog grejanja oko bazena, te sanacija vodovodnih, kanalizacionih i elektroinstalacija, ali i postavljanje nove rasvete, prenosi Dnevnik.\nRekonstrukcija će najverovatnije biti završena do kraja leta, budući da je rok za završetak svih radova tri meseca od uvođenja izvođača u posao, a Gradska uprava za imovinu i imovinskopravne poslove nedavno je donela odluku da ugovor dodeli grupi ponuđača – firmama „Max Cor” iz Petrovaradina, „Dehidra 021” iz Futoga i „Bulevar Company” iz Novog Sada. Ta preduzeća će za kvalitet radova morati da garantuju najmanje pet godina.\nU okviru pripremnih radova je planirano rušenje podnih i zidnih obloga bazena, kao i plaže oko njega. Investitor je predmerom i predračunom predvideo i uklanjanje prefabrikovanih ploča s plaže, radi, kako je objašnjeno, lakšeg pristupa prevoza iz podruma iz Sutjeske ulice.\nNakon toga će uslediti priprema armirano-betonske školjke bazena, odnosno čišćenje oštećene, zaprljane, slabo vezane površine betona, i to obijanjem, peskarenjem, vodom pod pritiskom i sl.\nOdabrani izvođači će, između ostalog, morati da nabave i ugrade i čaure za pričvršćivanje staza i startnih blokova, kao i ankere za kačenje kanapa koji se montiraju na zid bazena, prenosi Dnevnik.


Dačić i Skat: Veze između SAD i Srbije i dalje su jake\nMinistar spoljnih poslova Srbije Ivica Dačić i ambasador SAD u Srbiji Kajl Skat\nMinistar spoljnih poslova Ivica Dačić izjavio je da srpsko-američki odnosi imaju dugu tradiciju i da su prošli više različitih faza, ali da je Srbija pokazala da želi da unapredi odnose sa SAD koji su utemeljeni, pre svega na zajedničkom strateškom opredeljenju ka uspostavljanju regiona Zapadnog Balkana kao bezbednosno i ekonomski stabilnog.\n"Poslednje tri decenije bile su težak period za odnose naše dve zemlje, ali i podsetnik da je, zbog izazova sa kojima smo suočeni, neophodno težiti saradnji i boljem dijalogu. Danas naše odnose karakteriše pozitivna dinamika i stalna spremnost za održavanje dijaloga na visokom nivou", rekao je Dačić.\nDačić: Sigurno nećemo imati veće neprijatelje od Klintona i Olbrajt\nOn je naveo da je pozitivna dinamika odnosa sa SAD visoko na listi spoljnopolitičkih prioriteta Srbije i da visoko ceni podršku SAD u ostvarivanju srpskih interesa.\nAmbasador SAD Kajl Skat naveo je da su uprkos tome što je dolazilo do radikalnih promena u odnosima dve zemlje, prijateljske veze i dalje jake i postoje izgledi za njihovo stalno unapređenje.\n"Krajnje je vreme da idemo napred kako bi mladim i talentovanim ljudima omogućili da se oslobode problema koji su i dalje prisutni u ovom regionu. Ako Srbija iskoristi iskrenu pomoć Evropske unije, ali i drugih zemalja koji je nude ne postoje ograničenja", naveo je Skat.\nOcenio je da SAD percipiraju region Zapadnog Balkana kao region koji može da teži prosperitetu.\nKonferenciju "Srpsko-američki odnosi" organizovali su Institut za nacionalnu i međunarodnu bezbednost iz Beograda i Poslanička grupa prijateljstva sa SAD u Narodnoj skupštini Srbije.


Guidžou Muslimovićevim golom do Super kupa\nKineski prvoligaš Guidžou Ženhe savladao je juče prvoplasirani klub Kineske super lige Guangdžou Evergrand i osvojio Super kup Kine. Strelac jedinog gola, u 35. minutu, bio je bivši bosanski reprezentativac Zlatan Muslimović, koji više od dve godine predvodi napad kineskog kluba.\nIgrači Guidžoua, koje predvodi kineski trener Gong Lei, a čuvare mreže trenira Duško Tomić, imali su prednost domaćeg terena, ali i psihološku s obzirom da su u decembru već savladali, do tada nepobedivog, šampiona Azije i osvojili Kup Kine.\nSuper kup Kine označava početak nove sezone Kineske super lige, u koju oba kluba ulaze sa novim pojačanjima.\nU tim Guidžoua stigao je poljski internacionalac Kristof Mačinski i 22-godišnji Brazilac Hjuri.\nTim italijanskog trenera Marćela Lipija Guangdžou, umesto Lukasa Bariosa i Darija Konke doveo je Brazilca Renea Juniora i italijanskog fudbalera Alesandra Dijamantija, za šta su izdvojili 6,9 miliona dolara.\nSledeća ⇨ Srpski privrednici na jesen stižu u Kinu\nPrethodna ⇦ Crna Gora: Potpisan i uslov za gradnju auto-puta


ERGO WBS grupa čine iskusni, uspešni timovi, pozicionirani distributeri farmaceutskih proizvoda, pružaoci logitičkih usluga na tržištima zemalja zapadnog Balkana, udruženi sa ciljem stvaranja jedinstvenog tržišta i postavljanja visokih standarda u uslugama farmaservisa i distribuciji. Snadbevaju više od 8.000 zdravstvenih ustanova, isporučuju preko 20.000 paketa dnevno i pokrivaju tržište od 1,6 milijardi EUR i 17 miliona stanovnika. U njegovom sastavu posluju kompanije Farmalogist doo (Beograd), Farmalogist AllBix (Bjeljina), Septima dooel (Skoplje), Pontera Pharma Solutions doo (Podgorica), partner kompanija Santefarm doo (Priština), i partner kompanija Santefarm doo Tirana (u osnivanju).\nERGO WBS je udružio znanja, iskustva, kontakte, tržišno učešće veledrogerija članica Grupe koje već uspešno posluju u zemljama u regionu i predviđajući potrebe i zahteve tržišta, konstantno unapređuju postojeće i uvode nove usluge i rešenja, čime kvalitetno razvijaju odnose sa svojim poslovnim partnerima. Nastala je kao rezultat potreba kompanija proizvođaca da na jednom mestu dobiju kompletnu uslugu zastupanja, registracije, marketinga i promocije, uvoza, prodaje i distribucije ka krajnjem kupcu na teritoriji Srbije, Bosne i Hercegovine, Severne Makedonije, Crne Gore i Kosova. Pored logističkih usluga, mi smo lider u FARMA SERVIS-u u zemljama Zapadnog Balkana.


Premijeri Kosova, Albanije i Turske otvorili novi terminal aerodroma u Prištini\nPremijeri Albanije, Turske i Kosova: Edi Rama, Tayyip Erdogan i Hashim Thaci\nOd srede, međunarodni prištinski aerodrom jedan je od namodernijih u regiji. Premijeri Kosova, Albanije i Turske su i zvanično otvorili nov terminal aerodroma ’Adem Jashari’.\nAerodrom je 2010. godine dat na koncesiju na 20 godina tursko-francuskom konzorcijumu „Limak aeroport de Lyon“.\nPremijer Kosova, Hashim Thaci, ovom prilikom je kazao da ovaj aerodrom i terminal imaju mnogo veću vrednost od one ekonomske i materijalne.\n„Naš je zadatak, političkog rukovodstva a pre svega i moj kao premijera zemlje, da ovu modernu infrastrukturu, javno privatnu investiciju, čija je vrednost preko 100 miliona eura, pretvorimo u novu mogućnost veze Kosova sa svetom. Kosovo je spremno za svet, ali je i svet otvorio vrata za Republiku Kosova. Pretvorimo Kosovo u regionalni centar avijacije“, kazao je Thaci na svečanoj ceremoniji.\nPremijer Turske, Recep Tayyip Erdogan, kazao je ovom prilikom da je nov terminal zajednički uspeh, koji će koristiti ekonomskom razvoju Kosova. On je naglasio da će Turska nastaviti da podržava Kosovo i u budućnosti.\n„Nadamo se da ćemo imati još bolju saradnju u predstojećem periodu. Turska osim ekonomskog razvoja Kosova, posebno pruža doprinos sektoru stabilnosti i sigurnosti. Kako bi osigurali mir na Balkanu i kao bliski prijatelji, u narednom periodu Turska i Kosovo će sa zajedničkim snagama pronaći puteve za evropske integracije“, kazao je Erdogan.\nAlbanski premijer Edi Rama naveo je ovom prilikom da ne postoji bolji naziv za prištinski aerodrom osim čoveka koji je dao svoj život za slobodu, nezavisnost Kosova.\n„Adem Jashari je ime ponosa ove zemlje i od danas, novo Kosovo, će ponosno dočekivati na ovoj pisti prijatelje kojih je sve više iz dana u dan“, kazao je Rama.\nNov sagrađen terminal ima površinu od 42 hiljade metara kvadratnih, kapacitet za 4 miliona putnika godišnje, a uloženo je oko 130 miliona eura.\nPremijeri su ocenili da je prištinski aerodrome sada jedan od najmoderniji u regiji.


"Prosečna penzija u 2018. godini iznosila je 285 evra i uvećana je za samo šest evra ili 2,1 odsto u odnosu na 2012. godinu, pokazuju podaci Ministarstva finansija. U istom periodu porez na dodatu vrednost je povećan sa 17 na 21 odsto, dok je inflacija u posmatranom razdoblju iznosila 13,2 procenta, odnosno za toliko su u proseku porasle cene robe koju kupuju domaćinstva", piše u tekstu.\nTo bi značilo, kako se dodaje, da je kupovna moć penzionera za šest godina opala za 11,1 procenat, ili za 31,6 evra mesečno, odnosno čak za 379,2 evra na godišnjem nivou, što ukupno iznosi 1,3 prosečne penzije.\nPodaci iz dokumenta Ministarstva finansija i godišnjim makroekonomskim indikatorima, pokazuju da je 2012. godine penzija bila 279 evra, te da je padala do 2015. godine, prvo na 277, pa na 275 i na kraju na 272 evra.\nGodinu kasnije, porasla je na 280 evra, zatim na 283 i prošle godine je prosek penzije u Crnoj Gori iznosio 285 evra, piše Dan.\nBroj penzionera je oko 130 hiljada, a kako kaže predsednik Partije penzionera, invalida i restitucije (PIR) Momo Joksimović, od tog broja 110 hiljada prima ispod 500 evra, 66 hiljada ispod 285 evra, a 37 hiljada ispod 193 evra ili minimalne zarade.\nDok su penzije mizerno rasle, rastao je PDV, a sa njim i cene struje, goriva i hrane. Vlada je godinama pravila raznorazne promašaje, koji su plaćani povećanjem PDV-a, zamrzavanjem penzija... Budući penzioneri će imati još manje penzije. Zbog malih penzija ne treba da čudi što svaki četvrti dan imamo samoubistvo. Ljudi nemaju od čega da žive, da kupe lek, jer je sve skupo. Sve uvozimo i neki lekovi su skuplji po nekoliko puta od istih lekova iz Srbije, rekao je Joksimović.\nS druge strane u Srbiji je prosečna penzija 2012. godine iznosila 23.024 dinara što je prema tadašnjem kursu bilo 202 evra. Danas je prosečna penzija u našoj zemlji oko 27.000 dinara što po trenutnom kursu iznosi 226 evra. U Srbiji su na snazi i novi uslovi za penzionisanje muškaraca o čemu više možete pročitati OVDE. O novim uslovima za penzionisanje žena više možete pročitati na ovom LINKU.\nCrna Gora prvu deonicu auto-puta prema Srbiji završava sredinom 2020.\nVjera Glavno je da Djukanovic i njegovi najblizi imaju da im ne fali, a penzioneri mogu i gladni i bez grijanja, koga je briga za njih.\nPhahaha U Crnoj Gori piše kolika je bila inflacija, ali za Srbiju ne piše.\nOpet Crnogorci imaju 79 evra veće penzije od Srba. U CG nisu smanjivanje penzije.


Više o Rezervni sastav - Avaz\nViše o Rezervni sastav\nNSRS definitivno odlučila: Nema rezervnog sastava policije, a neprijavljivanje prekršaja odsad je prekršaj\nNarodna skupština RS usvojila je Zakon o izmjenama i dopunama Zakona o policiji i unutrašnjim poslovima s amandmanima\nFild: Pozdravljamo odluku MUP-a RS, potrebno je vidjeti šta se podrazumijeva pod “žandarmerijom”\nAmbasador Velike Britanije u BiH Metju Fild (Matthew Field), komentirajući za "Dnevni avaz" odluku MUP-a bh. entiteta RS da odustaje od formiranja rezervnog sastava policije, kazao je da Britanska ambasada pozdravlja odluku RS-a da ne poduzima dalje korake u formiranju rezervnog sastava policije.\nMinistarstvo unutrašnjih poslova Republike Srpske povuklo je iz Prijedloga zakona o izmjenama i dopunama Zakona o policiji sve članove koji se odnose na formiranje rezervnog sastava policije\nU NSRS sutra rasprava o rezervnom sastavu policije\nPoslanici bi trebali razmatrati i prijedloge zakona o izmjenama i dopunama zakona o javnom redu i miru te oružju i municiji\nOdgovor FBiH uplašio RS: Narodna skupština bez rasprave o rezervnom sastavu policije\nNarodna skupština Republike Srpske usvojila je informaciju o stanju sigurnosti u RS u 2018. i prva četiri mjeseca ove godine, sa 52 glasa za, 16 protiv i dva suzdržana\nPredsjedavajući Doma naroda Parlamenta Bosne i Hercegovine i predsjednik SDA Bakir Izetbegović kazao je da nije teško dovesti do stanja gdje počinju konflikti i da se treba ulagati napor da se sačuva mir\nSjednica Narodne skupštine Republike Srpske (RS), na kojoj će biti razmatrane izmjene i dopune Zakona o policiji i unutrašnjim poslovima, kojima je predviđeno uspostavljanje rezervnog sastava policije, bit će održana 11. juna u Banjoj Luci\nDemokratska fronta reagirala je saopćenjem za javnost u kojem su pitali SDP zašto odbija vanrednu sjednicu parlamenta FBiH i raspravu o policiji\nPrašović-Gadžo za "Avaz": Situacija je ozbiljna, OHR godinama ne radi svoj posao\nSvaku vrstu populizma u ovoj situaciji moramo ostaviti po strani - izjavila je zastupnica SBB-a u Predstavničkom domu Parlamenta FBiH i članica Komisije za sigurnost ovog doma za Avaz TV.\nDanas odgovor FBiH na najavu formiranja rezervnog sastava policije u RS\nKomisija za sigurnost Predstavničkog doma Parlamenta Federacije Bosne i Hercegovine danas će na vanrednoj sjednici razmatrati odgovor entiteta Federacija BiH na najavu formiranja rezervnog sastava policije Ministarstva unutrašnjih poslova Republike Srpske\nJusko: Želimo vjerovati da će se formiranje rezervnih sastava koristiti u cilju povećanja sigurnosti bh. građana\nKako je kazao, on u potpunosti podržava sve procedure koje će značiti formiranje rezervnog sastava policije\nUspostavljanje rezervnog sastava policije Republike Srpske opravdano izaziva zabrinutost građana, a povodom ovoga oglasila se i Sanela Prašović-Gadžo, zastupnica SBB-a u Predstavničkom domu Parlamenta FBiH i članica Komisije za sigurnost PD Parlamenta FBiH\nRepublika Srpska ima zakonski koncept prema kojem može formirati rezervni sastav entitetskog MUP-a. Taj potez, međutim, ima političku pozadinu, ali je sve uslovno rečeno kvazi regularno, kazao je Berko Zečević, vojni analitičar


Stiže li kraj traume: Pfizer krajem novembra izbacuje vakcinu protiv Covid-19 | BNN\nPandemija je blokirala dosadašnji način društveno-ekonomskog života\nFarmaceutska kompanija Pfizer (Fajzer) saopštila je da bi krajem novembra mogla podnijeti zahtjev za autorizaciju vakcine protiv COVID19 u Sjedinjenim Državama. Pfizer vakcinu razvija u saradnji sa njemačkim partnerom Bionteh.\n„Da budem jasan, pod pretpostavkom da sva istraživanja prođu kako treba, Pfizer će se prijaviti u trećoj nedjelji novembra – odmah pošto dobijemo potvrde da je vakcina bezbjedna”, saopštio je Albert Burla (Albert Bourla) izvršni direktor Pfizera.\nU saopštenju te kompanije navedeno je da bi tokom oktobra moglo biti poznato da li je vakcina na kojoj radi efikasna – po okončanju kliničkog ispitivanja 40.000 dobrovoljaca. Ukazano je, međutim, da podaci o bezbjednosti vakcine neće biti dostupni do novembra.\nTa objava kompanije uticala je na porast vrijednosti njenih akcija na berzi. Moderna, američka biotehnološka kompanija, takođe bi tokom godine mogla podneti zahtjev za autorizaciju vakcine protiv COVID19.\nInače, devet vodećih američkih i evropskih farmaceutskih kompanija koje razvijaju vakcinu protiv koronavirusa obavezale su se u septembru da će poštovati sve naučne standarde tokom eksperimentalnih imunizacija - nauštrb žurbe, koju je nametnula globalna trka da se zauzda pandemija.\nProizvođači lijekova, među kojima su Pfizer, Glaxosmithkline, AstraZeneca, Johnnson&Johnson, Moderna, Novavax, objavile su dokument koji su označile kao istorijski zavjet - poslije porasta zabrinutosti da bi bezbjednost i efikasnost buduće vakcine mogli biti u drugom planu - zbog žurbe da se što prije počne sa njenom masovnom upotrebom.


12. sep 2018 998\n- Očekujemo 100.000 putnika sljedeće godine, a prema podacima nezavisnih analitičara u regionu, oni predviđaju i više od 120.000 putnika, - rekao je Duško Kovačević, direktor Aerodroma.\n- Razvoj ovog aerodroma je zadatak cjelokupne zajednice, jer svaki putnik koji dođe u neku zemlju ostavi oko 200 evra. Ako u naredne tri godine ovu regiju, prema planovima, posjeti više od 250.000 putnika godišnje, pomnožite to sa 200 evra, pa ćete vidjeti kolika je to korist za cijelu zajednicu, - kazao je Goran Račić, predsjednik Područne privredne komore Banjaluka.\n- Kada je riječ o turizmu i privredi, mora se imati brza komunikacija. Osim autoputa, mora postojati i aerodrom koji funkcioniše. Ovdje vidim i šansu za dijasporu, koja će koristiti ovaj aerodrom, - rekla je Cvijanovićeva i istakla da će veliki broj ljudi koji je do sada išao na aerodrome u regionu sada koristiti ovaj u Banjaluci.\n- Jedna od njih želi da na regionalni način posmatra cijeli prostor bivše Jugoslavije i da se pravi kompanija koja će obuhvatiti i pokriti sve ove aerodrome koji nisu najfrekventniji, ali postoje u regiji, što podržavam, - kaže ona.\nNjoj su prisustovali i brojni ministri u Vladi RS, predstavnici partnerskih aerodroma iz okruženja, a doprinos raspravi dali su i načelnici lokalnih uprava, predstavnici turističkih organizacija i agencija, privrednici iz oblasti turizma i saobraćaja, kao i kompanije koje imaju veliki obim spoljnotrgovinske razmjene, pišu Nezavisne.


Ministarstvo: Neophodno da „Kar go“ uredi poslovanje po zakonima Srbije\nMinistarstvo građevinarstva, saobraćaja i infrastrukture Vlade Republike Srbije uputilo je poziv svim investitorima, finansijskim ulagačima i medijskim pokroviteljima firme „Kar go“ da utiču na poslovodstvo firme da poslovanje uredi po važećem Zakonu o prevozu putnika u drumskom saobraćaju.\nU saopštenju, izdatom povodom informacije da je direktor firme „Kar go“ podneo krivičnu prijavu protiv potpredsednice Vlade i ministarke Zorane Mihajlović, navodi se da nikakve marketinške i humanitarne akcije, lažne krivične prijave i inicijative o navodnom kršenju zakona i pravila konkurencije, ne mogu da sakriju činjenicu da „Kar go“ trenutno ne posluje u skladu sa zakonima Srbije.\nKrajnje je neodgovorno da firma koja se hvali mestom na listi svetski poznatog američkog magazina „Forbs“ radi mimo zakona u svojoj zemlji. To je sramota kako za sve one koji ulažu novac u poslovanje i daju svu potrebnu podršku toj firmi, tako i za sve vozače ove firme koji na ovaj način sebi obezbeđuju egzistenciju.\nMinistarstvo građevinarstva, saobraćaja i infrastrukure u svakom momentu je spremno da na svaki stručni način pomogne firmi „Kar go“ da svoje poslovanje uvede u legalne tokove.\nVerujemo da za to možemo da računamo i na podršku i stručne savete Privredne komore Srbije, koja je srdačno pozdravila uspeh ove firme zbog izbora na listu magazina “Forbs”.\nMinistarstvo jedino želi da svi učesnici u prevozu putnika, pa i „Kar go“, poštuju zakon koji propisuje jednake i ravnopravne uslove poslovanja, kako bi se kvalitetom usluga borili za svoje mesto na tržištu, dodaje se u saopštenju.


BDD TANDEM FINANCIAL a.d. nudi svojim klijentima sledeće usluge vezane za promet akcija:\nprijem i realizaciju kupoprodajnih naloga\nsavetodavne usluge kod investiranja i vođenja portfelja akcija\norganizovanje, izradu i realizaciju javne ponude za preuzimanje akcija\nBDD TANDEM FINANCIAL a.d. omogućava svojim klijentima da investiraju raspoloživi kapital u Državne zapise Republike Srbije koji se emituju na rok od 3, 6 ili 12 meseci. Investirajući u ovu vrstu hartija od vrednosti moguće je ostvariti prilično visoke stope prinosa.\nPostupak trgovanja odvija se na periodičnim aukcijama saglasno unapred određenom kalendaru trgovanja preko trgovačke platforme Trezora Minitsrastva finansija Republike Srbije.\nKlijent koji želi da investira u državne zapise treba da uradi sledeće:\nda zaključi Ugovor o posredovanju sa BDD TANDEM FINANCIAL a.d. i da pri tome brokeru ispostavi Nalog kupovine u kojem definiše diskontnu stopu na zapise sa kojom želi da konkuriše uz obavezan dokaz o obezbeđenju novčanih sredstava za kupovinu hartija od vrednosti.\nnakon obavljene kupovine, klijentu se preknjižavaju kupljeni Državni zapisi na vlasnički račun hartija od vrednosti, koji mu je otvorio broker, u skladu sa zakonskim pravilima i rokovima saldiranja. Na dan dospeća zapisa, klijentu se isplaćuje pun nominalni iznos kupljenih državnih zapisa.\nregistraciju svih emisija hartija od vrednosti u Centralnom registru HOV kroz usaglašavanje knjige akcionara;\nizrada i ažuriranje Informatora za organizovanje berzanskog trgovanja,


Dogovoreno da se što hitnije pronađu modaliteti podrške države muzičarima - Biznis Telegraf.rs\nPredsednica Vlade Republike Srbije Ana Brnabić sastala se danas sa predstavnicima muzičara sa kojima je razgovarala o posledicima i efektima pandemije virusa COVID-19 na ovu industriju.\nSastanku su prisustvovali potpredsednica Vlade Republike Srbije i ministarka kulture i informisanja Maja Gojković i ministar finansija Siniša Mali.\nNa sastanku je dogovoreno da se što hitnije nastave razgovori i da se pronađu načini i modaliteti podrške države muzičarima.\nSastanak je deo konsultacija koje će predsednica vlade, ministri Gojković i Mali imati u narednim danima sa predstavnicima industrija koje su najviše pogođene negativnim efektima pandemije virusa COVID- 19.\nPredsednica vlade upoznala je učesnike sastanka da je Vlada Republike Srbije u obavezi da vodi računa o zdravlju ljudi, ali istovremeno i o načinima prevazilaženja ekonomskih posledica i poteškoća.\nKo dobija 14.000 dinara, a ko još dva minimalca? Država sprema pojačan paket mera, ovako bi izgledao\nPevačica Ljubica nije kukala jer nema nastupa: Od početka korone promenila je tri posla


Pocela cetvrta faza rekonstrukcije Saburine kuce\nHome » News Archive » Project News » Pocela cetvrta faza rekonstrukcije Saburine kuce\nSanacija i restauracija Saburine kuće, koja je 2006. godine proglašena nacionalnim spomenikom BiH, nastavljena je kroz četvrtu fazu.\nČetvrta faza podrazumijeva popločavanje ulaznih stepenica i izgradnju ogradnog uličnog zida oko Saburine kuće. Kako je kazao Pavle Mašić, iz Zavoda za zaštitu kulturno-historijskog i prirodnog naslijeđa Kantona Sarajevo, radovi su počeli prošle sedmice, a do sada je završeno popločavanje ulaznih stepenica.\nZa ove radove izdvojeno je oko 43.000 maraka, Općina Stari Grad je uložila 20.000 KM, a ostatak Zavod za zaštitu kulturno-historijskog i prirodnog naslijeđa Kantona Sarajevo. Inače, od početka ovog projekta, Općina Stari Grad je za sanaciju, rekonstrukciju i restauraciju Saburine kuće izdvojila preko 240.000 KM. Izvođač radova je firma „Neimari“ iz Sarajeva.


Zajednica srpskih klubova u Beču privodi renoviranje prostorija – RASEJANJE.info\n16.09.2020 17.09.2020 Katarina\tASKD Vilhelmina Mina Karadžić, Bora Kapetanović, Dunav Beč, KUD Branko Radičević, Luka Marković, Radmila Maksimović, SPKD Prosvjeta Štutgart, Svetlana Matić, Zajednica srpskih klubova u Beču\nTim povodom, u poseti Zajednici bila je Desa Burazor Aslanidu, predsednica SKPD Prosvjeta iz Štutgarta, autorka romana Gradonačelnik i Srpkinja i Noć iza berlinskog zida, veliki humanista i organizator mnogih kulturnih dešavanja u glavnom grad nemačke pokrajine Baden-Virtemberg. Desa Burazor Aslanidu je prisutne u Zajednici obavestila o aktivnostima Prosvjete iz Štutgarta, koja radi na očuvanju srpskog jezika i kulture u Nemačkoj i ovog meseca obeležava godinu dana postojanja.\nPredsednik Zajednice srpskih klubova u Beču Luka Marković sa druge strane informisao je predsednicu Prosvjete iz Štutgarta o dosadašnjim dugogodišnjim aktivnostima Zajednice. On je istakao da su se u članstvu Zajednice nalazi 20 aktivnih klubova i udruženja i da je Zajednica ove godine proslavila 45 godina postojanja i rada. Gošći iz Štutgarta je pokazao i monografiju koja je objavljena tim povodom. Govorio je i o predstojećem Balkanskom festivalu, koji Zajednica organizuje zajedno sa udruženjem Dunav i rukovodstvom desete bečke opštine 25. i 26. septembra 2020. godine.\nSastanku su prisustvovali Bora Kapetanović, koreograf i predsednik udruženja Dunav, Radmila Maksimović, predsednica KUD Branko Radičević i prof. Svetlana Matić, predsednica ASKD Vilhelmina Mina Karadžić.\nDesa Burazor Aslanidu, svoj poslednji roman Noć iza berlinskog zida, poklonila je novoosnovanoj biblioteci Mina Karadžić, koja će biti smeštena u prostorijama Zajednice srpskih klubova u Beču. „Na ovom sastanku, razmotrene su mogućnosti buduće saradnje i rad na zajedničkim aktivnostima i budućim projektima, a sve u cilju očuvanja srpskog jezika i nacionalnog i kulturnog identiteta Srba u rasejanju“, naglasila je Svetlana Matić.\n← Dan srpskog jedinstva iz ugla Dragane Zimonjić iz Vajnfeldena u Švajcarskoj\nDorćolske kafane – priče o starom Dorćolu →\n11.11.2019 11.11.2020 Katarina\nBožić u Berlinu\n08.01.2022 09.01.2022 Katarina


Najbolji broker u Severnoj Aziji od strane Sveta finansija z...\nKompanija InstaForex je dodala novu nagradu u svoju već bogatu kolekciju. U 2013. kompanija je dobila nagradu za Najboljeg brokera u Severnoj Aziji pod pokroviteljstvom godišnje dodele nagrada magazina Svet finansija. Tokom protekle dve godine smo osvojili mnoge nagrade koje su istakli kompaniju InstaForex kao jednu od finansijski najaktivnijih i inovativnijih brokera u Aziji. Nagrada za Najboljeg brokera u Severnoj Aziji je još više učvrstila jednu od vodećih pozicija kompanije u regionu koji se trenutno najbrže razvija u svetu. Danas, kompanija InstaForex obuhvata nekoliko desetina kancelarija i Brokera uvodilaca, stotine hiljada klijenata, naprednu saradničku mrežu i zvanični sajt kompanije koji je dostupan na svim jezicima zemalja u Aziji sa kojima kompanija InstaForex sarađuje. Azija je princip i strateški važan partner za kompaniju InstaForex. Azijska ekonomija se aktivno proširuje zbog žestoke konkurencije na finansijskom tržištu gde se svakoga dana pojavljuju nove usluge. To što InstaForex još uvek vodi na forex tržištu u Aziji je zasluga tima kompanije i njenih mnogobrojnih klijenata i partnera u Aziji.\nRedakcija časopisa Svet finansija se sastoji od vrhunskih novinara, analitičara i stručnjaka od Singapura i Indonezije do Velike Britanije i SAD-a. Svet finansija ima veliki broj čitalaca od kojih su mnogi preduzetnici, finansijeri i oni koji koriste različite finansijske usluge. Stotine hiljada ljudi dnevno čita časopis Svet finansija. Nadležni žiri dodeljuje nagrade na osnovu posebnih kriterijuma: inovativnost, originalnost i sposobnost sprovođenja kompleksnih projekata, nivo stručnosti i jake liderske veštine kao i pouzdanost i transparentnost aktivnosti. Kompanija InstaForex je uspela da nadmaši druge kandidate u kategoriji - Najbolji broker u Severnoj Aziji i time još jednom potvrdila svoj primat u ovom regionu.


M. K. 16. septembra 2017. 09:31\nKako navodi, SAD smatraju da bi „teret odgovora“ na test Severne Koreje trebalo da snose Kina, glavni saveznik te zemlje, i Rusija, koja takođe ima veze s režimom u Pjongjangu.\nS druge strane, Kina je nagovestila da SAD izbegavaju sopstvenu odgovornost, a Rusija je osudila „agresivnu“ američku retoriku.\nJapanski premijer Šinzo Abe poručio je da ta zemlja „nikada neće tolerisati“ tako „opasnu provokativnu akciju“, a SAD, Kina i Rusija su takođe osudile napad.\nMeđutim, američki državni sekretar Reks Tilerson stavio je do znanja da Vašington smatra da je sada na Pekingu i Moskvi da deluju kako bi „obuzdali“ Pjongjang.\nOn tvrdi da je Kina snadbevala Severnu Koreju naftom, a da je Rusija bila najveći poslodavac „severnokorejskog prinudnog rada“.\nNa to je portparolka kineskog Ministarstva spoljnih poslova Hua Čunjing uzvratila rečima da njena zelja „nije žarište konflikta“.\n„Razne direktno umešane strane trebalo bi da preuzmu odgovornost“, poručila je ona obraćajući se novinarima čime je, ocenjuje Bi-Bi-Si, jasno aludirala na SAD i Južnu Koreju.\nOna je dodala da je „svaki pokušaj da operu svoje ruke od tog pitanja neodgovoran i da neće pomoći da se reši problem“.\nDodala je da sankcije nisu jedini način da se reši problem, te je pozvala na mirno rešenje kroz „zvanična diplomatska sredstva“.\nNjena koleginica iz ruskog Ministarstva spoljnih poslova Marija Zaharova naglasila je da Rusija pokazuje „ne samo netoleranciju ka nelegalnim lansiranjima, već želju da se reši situacija na Korejskom poluostrvu“.\n„Nažalost, agresivna retorika je jedina stvar koja dolazi iz Vašingtona“, ocenila je portparolka ruskog ministarstva.\nBBCraketni testSeverna Koreja


Da li bi Bajden bolje rukovodio epidemijom? - Američki izbori\nUprkos tome što globalna pandemija virusa korona sprečava kandidate da izbornoj kampanji pristupe na tradicionalne načine, to ne znači da se predsednička trka uveliko ne zahuktava. Donald Tramp, nalazi se u svojevrsnoj ,,funkcionerskoj kampanji“, u kojoj biračko telo budnim okom prati svaki njegov potez preduzet na rešavanju zdravstvenih, ali i ekonomskih posledica pandemije. Džozef Bajden, sa druge strane, na najbolji način koristi mogućnosti savremenog doba i svoju kampanju vodi putem interneta, TV reklama i drugih elektronskih medija.\nCNBC u svom istraživanju targetira ključna pitanja koja su trenutno u žiži interosovanja američke javnosti. Ovo istraživanja izvršeno je u 6 saveznih država, za koje analitičari smatraju da će od njihovih glasova umnogome zavisiti novembarski izbori. Najznačajnija je Florida sa svojih 29 elektora, ali su naravno uključene i tri države tzv. pojasa rđe (rust belt), Pensilvanija, Mičigen i Viskonsin, kao i Severna Karolina i Arizona.\nNa prvom mestu, pitanje oko kojeg će se dominanto opredeljivati biračko telo na ovim izborima, jeste borba na suzbijanju virusa. Trenutno 51% ispitanika smatra da bi Džo Bajden i Demokrate bili uspešniji u borbi sa koronom, kao i da bi pre nego Tramp i Republikanci sprečili izbijanje nove pandemije.\nKada je o ekonomskim pitanjima reč, dvojica predsedničkih kandidata su takođe veoma izjednačeni. Solidan privredni rast, postignut za vreme Trampovog mandata, doneo mu je blagu prednost. Kada je reč o njegovoj ekonomskoj politici, 52% ispitanika je smatra dobrom, dok 51% veruje da je Tramp uspešniji u kreiranju novih poslova, nego što bi to bio Bajden.\nVeliki broj ispitanih na nacionalnom nivou, njih 68% smatra da će Sjedinjene Države doživeti ekonomski pad, usled virusa korona. Na pitanje, ko bi zemlju bolje izvukao iz očekivane recesije, 50% ispitanika kaže da je to Donald Tramp, dok druga polovina ipak veruje da bi Bajden brže oporavio ekonomiju.\nPitanja na kojima Džo Bajden ostvaruju svoju vrednost jesu pre svega ona koja najviše pogađaju srednje i niže slojeve. Takon na primer, 52% ispitanih smatra da bi Džo Bajden zdravstvenu zaštitu učinio pristupačnijom, ali da bi takođe u svojoj politici na prvo mesto stavljao potrebe srednje klase.\nNa osnovu ovih rezultata, možemo da zaključimo da je na ključnoj temi borbe protiv pandemije, i sa njom povezanim temama zdravstvene zaštite i ekonomskog oporavka, biračko telo gotovo ravnomerno podeljeno. Međutim, prema istraživanjima portala FiveThirtyEight, broj onih koji ne odobravaju mere Donalda Trampa u konstantnom je porastu u protekle dve nedelje.\nSedmog aprila bilo je 46,4% onih koji smatraju da Tramp krizom ne rukovodi dobro. Danas se taj broj popeo na natpolovičnu većinu građana, i po svoj prilici, i dalje će rasti. Ukoliko uskoro ne uspe da izađe na kraj sa ovim problemom, osvajanje drugog predsedničkog mandata može biti ozbiljno dovedeno u pitanje.\nObjavljeni rezultati demokratskog kokusa u Vajomingu – šta posle?


VojvodinaCafe - Britanski Vogue izabrao EXIT među najbolje festivale Evrope\nVest objavljena: 08.06.2017 09:47\nEXIT festival nastavlja da osvaja stranice uglednih svetskih magazina, bez obzira na širok dijapazon tema koje pokrivaju, od muzike, preko ekomonije i društva, pa sve i do visoke mode! Nakon što je još prošle godine italijanski Vogue objavio da je EXIT "institucija svetske festivalske scene", ovaj najpoznatiji modni magazin na svetu, ove je godine u svom još većem i tiražnijem britanskom izdanju, upravo EXIT proglasio za jedan od deset najboljih evropskih festivala.\nVeć u samom uvodniku ove godišnje liste, Vogue navodi da festivali itekako mogu da budu "više od blatom izoranih ledina", aludirajući na standardne lokacije za festivale u svojoj zemlji.\nVogue dodatno potencira i ovogišnju temu EXIT festivala i poziva čitaoce da prigrle Leto ljubavi inspirisano šezdesetim godinama prošlog veka na obalama Dunava, kao i da čuveni britanski festival Glastonberi zamene sa toplijom klimom i lepšim pogledima. Petrovaradinska tvrđava, koju opisuju kao "nadahnjujuću, živopisnu i veličanstvenu", savršena je zamena sa svojim čuvenim izlascima sunca na kolosalnoj mts Dance Areni! Vogue podseća i na vodeće zvezde koji će ovog jula nastupati na našem najvećem festivalu, među kojima su svakako izdvojeni Kilersi, Years & Years, Rag'n'Bone Man i Liam Gallagher.\nVogue ni za trenutak ne propušta da istakne aktivističku istoriju kao neizostavan deo karaktera EXIT festivala, i svoje čitaoce u tekstu podseća da je "pokrenut pre skoro 20 godina i nastao iz borbe studenata za demokratiju u Srbiji, delujući i kao sigurna zona za nekadašnje jugoslovenske republike posle decenije građanskog rata". Vogue ističe i lokaciju kampa na "zadivljujućoj obali Dunava" koji je smešten na njegovoj najvećoj peščanoj plaži, te dodaje da se radi o savršenom mestu za sunčanje nakon festivalske noći!\n"Modna biblija", kako često nazivaju Vogue, samo je jedan od giganata svetske medijske scene koji je izdvojio EXIT festival kao obaveznu festivalsku destinaciju ovog leta. Naime, čuveni britanski list Gardijan je, u sličnom tekstu, naveo je neke od hedlajnera ovogodišnjeg festivala na Tvrđavi i napisao “Ne, ovo nije vaša lista muzičkih želja, ovo su hedlajneri EXIT festivala u Srbiji”, dok ih je popularni Mirror opisao kao "blokbaster hedlajnere", uveravajući čitaoce da je EXIT "festival koji nećete zaboraviti prilično dugo".\nEXIT ove godine ruši sve rekorde prodaje\nOmiljena akcija EXIT fanova "4+1" ove je godine uspela da nadmaši prethodnu godinu za čak 40%, a kontigent predviđen za to je planuo i pre roka! Četvorodnevne ulaznice za EXIT (6-9. jul) u prodaji su po promotivnoj ceni sa 50% popusta, od 6.990 dinara, dok su petodnevne ulaznice za festival, koje obuhvataju i Day Zero sa nastupom sastava The Killers dostupne su za dodatnih 1490 dinara. Svim vlasnicima EXIT ulaznica je slobodan ulaz i na No Sleep festival u sredu 5. jula na mts Dance Areni i #NSNS bini, a u prodaji su i jednodnevne ulaznice za naredna četiri dana. Ulaznice se prodaju u mreži Gigstix.com i u svim knjižarama Vulkan, te putem sajta www.exitfest.org.


Inzko u Izvještaju UN-u: BiH ne provodi sudske odluke, vlast u krizi i ratna retorika – Minber\nsvi. 08, 2018 at 7:48 pm\nInzko u Izvještaju UN-u: BiH ne provodi sudske odluke, vlast u krizi i ratna retorika\nadmin 4 godine ago 709 views\nVisoki predstavnik međunarodne zajednice u BiH Valentin Inzko danas će Vijeću sigurnosti Ujedinjenih nacija predstaviti Izvještaj o provedbi Mirovnog sporazuma za BiH. Inzko je u izvještaju žestoko kritikovao vlasti u oba bosanskohercegovačka entiteta, isto kao i domaće lidere, počevši od Milorada Dodika, Dragana Čovića i Bakira Izetbegovića.\nInzko je u Izvještaju Vijeću sigurnosti UN-a naveo kako još uvijek postoje etničke političke podjele u BiH i kako je trend “izazivanja državnih institucija”, koji je dugo bio karakterističan za entitet RS, “preliven” i u entitet FBiH.\n“Ovakvi trendovi, koji jačaju godinama, negativno utječu na funkcionalnost države i federalnih organa vlasti te sprečavaju integraciju zemlje u euroatlantske strukture”, napisao je Inzko.\nOn je ukazao i na problem implementacije odluke Ustavnog suda BiH koja se odnosi na izborno zakonodavstvo, podsjećajući da će u oktobru ove godine u našoj zemlji biti odžani predsjednički i parlamentarni izbori te da su političke stranke već započele predizbornu kampanju.\n“Na državnom i federalnom nivou suprotstavljeni su stavovi SDA i HDZ-a BiH, a suprotstavljeni stavovi o izmjenama Izbornog zakona BiH dodatno opterećuju odnose ovih stranaka. U međuvremenu, njihov koalicioni partner SBB prijetio je da će napustiti vladajuću koaliciju na oba nivoa i sve više glasa kao što glasaju opozicione političke stranke”, navodi visoki predstavnik.\nInzko je Vijeće sigurnosti BiH informisao i da Vlada Federacije BiH nije uspjela imenovani direktora Porezne uprave FBiH, da Parlament FBiH nije održavao sjednice više od dva mjeseca te da je propao pokušaj vlasti i opozicije u RS-u da postignu sporazum o saradnji.\n“Vlasti na svim nivoima i dalje odbijaju provodit obavezujuće presude pravosudnih organa”, piše u Izvještaju, nakon čega se podsjeća na odluku Ustavnog suda BiH koja se odnosi na izbor delegata u Domu naroda Parlamenta FBiH.\nVisoki predstavnik navodi i da entitet RS također odbacuje odluke Ustavnog suda BiH koje se odnose na popis vojne imovine i proslavu 9. januara kao Dana RS-a.\n“Vlasti nisu uspjele sprovesti ni odluku Evropskog suda za ljudska prava u slučaju Sejdić i Finci, kao i u srodnim slučajevima, što je omogućilo diskriminaciju prava pojedinih osoba”, ističe Inzko.\nVisoki predstavnik međunarodne zajednice u BiH naveo je i da se uprkos kontinuiranim izazovima vladavine prava i Općeg okvira sporazuma za mir u Bosni i Hercegovini tokom izvještajnog perioda i dalje suzdržavao od korištenja izvršnih ovlasti u skladu s politikom Upravnog odbora Vijeća za provedbu mira.\nU Izvještaju piše i da je OHR u skladu s mandatom nastavio pratiti, analizirati i izvještavati razvoj i zakonodavne aktivnosti vezane za fiskalnu održivost u BiH. U tom dijelu navodi da Upravni odbor Uprave za indirektno oporezivanje (UIO) nije uspio dogovoriti metodologiju za raspodjelu prihoda od plaćanja cestarine namijenjenih za izgradnju autoceste i ceste, zbog čega se 64,7 miliona KM drži u akumuliranim sredstvima, isto kao i budući prihodi od cestarina prema novom Zakonu o akcizama BiH.\nInzko je članice Vijeća sigurnosti BiH informisao i da je članica Kolegija Zastupničkog doma PSBiH Borjana Krišto (HDZ BiH) podnijela Ustavnom sudu BiH zahtjev za ocjenu odredbi Ustava FBiH te da je riječ o istim odredbama koje je Ustavni sud BiH ranije proglasio neustavnim u Izbornom zakonu BiH po apelaciji Bože Ljubića.\nU dijelu koji se odnosi na izazove suvreniteta i teritorijalnog integriteta BiH, visoki predstavnik naveo je da su u prošloj godini političari davali izjave usmjerene protiv suvereniteta i teritorijalnog integriteta BiH.\n“Predsjednik RS-a Milorad Dodik ponovo je bio najčešći eksponent takvih\nizjava koje su uključivale pozive i predviđanja neovisnosti Republike Srpske, poricanje suvereniteta BiH i nazivanje RS-a državom. Dodik i član Predsjedništva BiH iz reda hrvatskog naroda Dragan Čović pričali su o mogućoj teritorijalnoj reorganizaciji FBiH. Delegat u Domu naroda PSBiH Mario Karamatić zaprijetio je raspadom države ako ne budu usvojene izmjene Izbornog zakona BiH”, piše u Izvještaju.\nInzko je podsjetio i da je lider SBB-a Fahrudin Radončić također prijetio ratom u slučaju stvaranja trećeg entiteta te da je predsjednik SDA Bakir Izetbegović davao izjave o proizvodnji oružja u FBiH.\n“Izetbegović je naveo kako takvo oružje nije samo za izvoz, već i za ‘odgovor’ u slučaju potencijalnog ratnog scenarija. Ove izjave slijedili su slični komentari premijera Federacije BiH Fadila Novalića”, navodi se u Izvještaju.\nVisoki predstavnik napisao je kako prošle godine nijedan stanovnik BiH nije otišao na ratište u Siriju ili Irak te da su vlasti saopćile kako se blizu 50 građana vratilo u BiH s ratišta u Siriji i Iraku.\nŠto se tiče rada Vijeća ministara BiH, on je naveo kako se državni organ izvršne vlasti redovno sastajao, ali da je nedostatak parlamentarne većine uveliko utjecao na rad Vijeća ministara BiH.\n“Glavni prioriteti Vijeća ministara bili su vezani za Evropsku uniju uključujući i dovršavanje odgovora na Upitnik Evropske komisije”, piše između ostalog u Izvještaju.\nadmin 8 svibnja, 2018\nIzrael ograničava pristup Al-Aqsi u ramazanu\nSrušen još jedan helikopter: U Siriji poginula dvojica ruskih pilota


Faktor | Vlada FBiH usvojila Program ekonomskih reformi: Rasteretiti mala i srednja preduzeća\nVlada FBiH usvojila Program ekonomskih reformi: Rasteretiti mala i srednja preduzeća\n30.01.2020. / 13:16\nFederalna vlada je danas usvojila Program ekonomskih reformi Federacije BiH za period od 2020. do 2022. godine. Program će uputiti Direkciji za ekonomsko planiranje Bosne i Hercegovine, kao koordinirajućoj instituciji na nivou BiH, zaduženoj za izradu Programa ekonomskih reformi BiH 2020-2022. godina.\nU skladu sa smjernicama Evropske komisije identifikovane su ključne prepreke za rast i konkurentnost i, na osnovu toga, definirano 17 prioritetnih reformskih mjera. Među njima su razvoj tržišta električne energije i gasa, te unapređenje energijske efikasnosti i korištenja obnovljivih izvora energije.\nPlaniran je i razvoj transportne infrastrukture, unapređenje poljoprivrede, vodoprivrede i šumarstva, te pravnog okvira koji reguliše oblast turizma, turističkih vodiča, turističkih zajednica, boravišne takse i ugostiteljstva.\nU prioritetne mjere su uvršteni smanjenje zagađenja, uspostava ekonomskih instrumenata u oblasti okoliša i energetske efikasnosti.\nRiječ je, također, o unapređenju sistema neporeznih prihoda, smanjenju neformalne ekonomije i poreznog opterećenja rada, kao i restruktuiranje poreznog opterećenja. Kroz reformske mjere malim i srednjim preduzećima treba olakšati pristup povoljnim finansijskim sredstvima i uklanjati im administrativne barijere.\nPredviđeno je unapređenje zakonskog okvira za oblast trgovine i povezivanje obrazovanja s tržištem rada, uz povećanje njegove efikasnosti. Jedna od mjera je i unapređenje sistema socijalne zaštite.\nVlada FBiHekonomske reforme\nU pripremi sniženje cijena cestarine na autoputu A1


V. B. 22. decembra 2017. 18:26\nFoto: Darij & Ana - CC BY 2.0\n„Ne želim više da imam polemiku o ovome“, kategoričan je bio Dodik i naveo da je formiran počasni vod od 50 policajaca koji će biti postrojen u čast Republike Srpske u uniformama koje će biti primerene obeležavanju Dana Republike.\nBriljantan potez za budućnost\n„Sa nivoa BiH se non-stop osporava i Republika Srpska i pogotovu Dan Republike Srpske i zbog toga je morao da bude organizovan referendum. Tako da, s obzirom da Bakir Izetbegović u poslednje vreme ponovo pojačava napade na Republiku Srpsku, opstruiše postizanje dogovora i oko razgraničenja sa Srbijom, potpuno je logično da centralna proslava Republike Srpske bude stvar Republike Srpske“, smatra Pavić.\n„Ne bih tu učitavao ništa više od toga. Sad, de fakto to jeste iskazivanje nekog suvereniteta, atributa države, a Republika Srpska ima pravo na to jer je postojala pre nego što je uspostavljena Dejtonska Bosna i Hercegovina. Tako da je prema meni nužno raščišćavanje stvari. Ovo je lucidan potez da ne bude nikakvih nedoumica šta se slavi 9. januar i što se mene tiče, mislim da je to briljantan potez koji ne treba nikom ni da smeta“, jasan je Pavić.\nOdluka predsednika Republike Srpske Milorada Dodika je prema mišljenju analitičara iz Banjaluke Anđelka Kozomare nova i iznenađujuća za sve u BiH i naravno u Republici Srpskoj, ali nije neočekivana. Traba podsetiti, ukazuje Kozomara, kako je prošle godine za Dan Republike bilo problema oko postrojavanja počasnog voda srpskih vojnika i da je član predsedništva iz Republike Srpske Mladen Ivanić imao velikih problema i pre toga i posle toga, zato što je kao predsedavajući predsedništva u to vreme naredio da se počasni vod postroji 9. januara u Banjaluci.\n„A što se tiče Bakira Izetbegovića, baš bi bilo zanimljivo da Bakir sâm ponudi počasni vod vojske BiH na obeležavanju Dana vojske Republike Srpske, jer bi to praktično značilo da i Bakir Izetbegović priznaje Dan Republike Srpske“, kategoričan je Pavić.\n„Oni to osporavaju. Tako da svaka kritika sa njihove strane bi tek bila novo licemerje. Oni mogu da budu zadovoljni što neće nikakva centralna institucija da uzme učešća u obeležavanju Dana Republike Srpske“, sugeriše Pavić.\n„Dakle, jedino rešenje je da Republika Srpska pokuša samostalno da gradi svoju budućnost i Dodik pokazuje i ovim primerom specijalne policijske garde da ozbiljno razmišlja o svim elementima koje treba da ima jedna država“, zaključuje Kozomara.\nZajedničko tržište ZB na samitu 10. novembra u Sofiji


Republika / MILIONI U HUMSKOJ: Stevanović POTPISUJE do nedelje!\nBiser iz "generacije 2002" Filip Stevanović\nPregovori Partizana i Mančester sitija oko transfera krilnog fudbalera Filipa Stevanovića u završnoj su fazi, saznaje "Sportski žurnal".\nCrno-beli biser bi ugovor sa "građanima " trebalo da potpiše do kraja nedelje, s tim što bi ostao na pozajmici u Beogradu do juna 2021. godine.\nŠto se tiče obeštećenja, u Humskoj su i dalje "zakopčani do grla", a mediji spekulišu o cifri od oko šest miliona funti.\nPodsetimo, Stevanović je u septembru napunio tek 18 godina, a ove sezone, kao i prethodne, standardno igra u prvom timu crno-belih. On je dragocen za trenera Aleksandra Stanojevića jer popunjava mesto bonus igrača, a svojevremeno je bivši strateg "parnog valjka" Savo Milošević izjavio da ne bi trebalo da bude prodat ispod 15 miliona evropskih novčanica.\nFilip Stevanović FK Partizan Partizan FK Mančester siti Fudbal Sport


Tajland u Beogradu - TU Magazin\nIzložba pod nazivom “Tajland”, u organizaciji Turističke organizacije Tajlanda, je na repertoaru u maloj sali SKC-a i traje do 8. Oktobra. Radi se, zapravo, o izložbi fotografija ove čarobne zemlje, a sve u cilju približavanja kulture, lepote, ljudi, običaja i načina života iste.\nKraljevina Tajland je jedna od najposećenijih svetskih destinacija, sa oko 27 miliona posetioca godišnje. Nalazi se u centru indokineskog poluostrva i vodeća je zemlja u ovom pojasu, na šta je najverovatnije dosta uticaja imala i činjenica da Tajland nikada nije bio kolonizovan, za razliku od zemalja u susedstvu. Pored mnogih prirodnih bogatstava, spomenika kulture nacionalne i svetske baštine, spoja tradicionalnog i savremenog načina života na nebrojano mnogo rajskih lokaliteta, Tajland je bogat divnim ljudima, jer ga još nazivaju i zemljom osmeha, zbog gostoljubivosti lokalnog življa.


Potvrđena cena i plata, nema otkupa – Čivijaš Radio Šabac\nPotvrđena cena i plata, nema otkupa\nSrpski fudbaler Dušan Vlahović ide u Juventus za 75 miliona evra, a sada su poznati još neki detalji dogovora.\nPoznati fudbalski insajder Fabricio Romano je izvestio da su pregovori u vezi ličnih detalja, između zastupnika Vlahovića i Juventusa u završnoj fazi.\nTorinski klub je napadaču Fjorentine ponudio sedam miliona platu na godišnjem nivou, neto.\nPoznato je i da će 75 miliona evra uključivati dodatke i bonuse, a zanimljivo je da Vlahović ide odmah direktno u Juventus, bez pozajmice sa opcijom otkupa ugovora.\nTo je jasan znak koliko u Torinu žele napadača, za kog se pisalo da je od oktobra tačno znao gde će.\nU prethodna tri meseca je, kako pišu Italijani, Vlahović odbio nekoliko unosnih ponuda, a pored Juventusa, bio je zainteresovan i Arsenal, Njukasl, Atletiko Madrid, Borusija Dortmund i Totenhem.\nZa Arsenal je poznato da je nudio više novca (osam milina evra plus dva bonusa kada je reč o plati), dok je Njukasl istupio ponudom od 12 miliona evra godišnje zarade.\nDusan #Vlahovic has chosen #Juventus since October: the serbian striker has rejected many bids in the last months: #Arsenal (offered 5-years contract by €8M/year + 2M as bonuses), #Newcastle (€12M/year as salary), #AtleticoMadrid, #Tottenham and #BVB. He wants to join #Juve\nBONUS VIDEO: Golovi sa meča Herte i Bajerna


Obeleženi glasački listići u Vrbasu, saopštili iz Pokreta Dosta je bilo | Oko Nas\nObeleženi glasački listići u Vrbasu, saopštili iz Pokreta Dosta je bilo\n29/04/2017 Oko nas\nUvidom u glasačke listiće nakon lokalnih izbora u Vrbasu, Pokret Dosta je bilo zaključio je da je veliki broj listića Srpske napredne stranke i Pokreta socijalista bio obeležen, saopštili su na konferenciji za novinare iz ovog Pokreta.\n“Mi smo u Vrbasu pregledali sav birački materijal u Opštinskoj izbornoj komisiji i otkrili da je veliki broj glasačkih listića na kojima je zaokružena Srpska napredna stranka ili Pokret socijalista obeležen šiframa i brojevima. Od ukupnog broja glasova koje je dobio SNS šiframa je obeleženo čak 13,02 %, a kod PS je taj procenat 10,02”, rekao je Jovan Radović, iz Pokreta Dosta je bilo.\nPrema rečima njegovog stranačkog kolege Slobodana Bjekića, obeležavanje šiframa je prisutno na biračkom materijalu na svim biračkim mestima.\n“Nijedna druga lista koja je učestvovala na lokalnim izborima u Vrbasu nije obeležena ovakvim šiframa. Zanimljivo je da broj obeleženih listića za SNS u odnosu na ukupan broj izašlih glasača “prelazi cenzus”, odnosno da ih je u ukupnom broju čak 5,53 %. U ukupnom broju obeleženi glasački listić za PS iznose 0,96%. Šifre su bile različite, neke su imale numeraciju od 1 do 164, a neki listići su obeležavani samo slovom i jednim istim brojem.Ovakvo obeležavanje do sada nikada nije viđeno i nije jasno o čemu se radi”, rekao je Bjekić.\nOn je istakao da Pokret Dosta je bilo zahteva od Opštinske izborne komisije i tužilaštva da utvrdi činjenice i da li su glasački listići obeležavani.\n“Nadležni treba da evidentiraju ko je, očigledno pod pritiskom ili ucenom, glasao za SNS i Vulinov PS. Ustav garantuje slobodu i tajnost glasanja na izborima i postoji sumnja da je u Vrbasu taj princip prekršen i da su građani bili primorani da glasaju za SNS i PS”, istakao je Bjekić\nPrethodni članakEkolozi, đaci i komunalci uredili izletište u KucuriSledeći članakTribina kardiohirurga Stamenka Šuška u Vrbasu


Kako postati fudbalski trener - Extracafe.rs\nŽelite znati kako postati fudbalski trener\nJeste li strastveni ljubitelj fudbala? Želite saznati kako postati fudbalski trener? Fudbal je jedan od najpopularnijih sportova na svetu što je i razlog zašto mnogi još od detinjstva maštaju kako postati fudbalski trener. Kakav je posao fudbalskog trenera? Kao što je poznato fudbalski trener je zadužen za usmeravanje igrača, podučavanje i treninge. Pored fizičkog aspekta, posao trenera sastoji se u obavljanju psihološkog rada i pripreme, kao i razvijanju punog potencijala igrača. Uloga sportskog trenera je i da analizira učinak igrača, daje potreban podsticaj i ujedno upućuje u potrebne veštine. Takođe, uloga fudbalskog trenera je da pronađe načine da motiviše igrače kako bi ostvarili dobre rezultate na terenu. S’ obzirom da je uloga sportskog trenera veoma zahtevna, to podrazumeva niz veština, potrebnu edukaciju o sportu, iskustvo i kvalifikacije. Fudbalski trener mora posedovati odgovarajuće podatke o stručnoj kvalifikaciji, zatim i i licence: UEFA „PRO“ licencu, UEFA „A“ licencu i UEFA „B“ licencu, kao i “A”, “B” i “C” licence.\nKako postati fudbalski trener i započeti karijeru u profesionalnom klubu\nMnogi vole igrati fudbal, jer je to uzbudljiva sportska igra koja je popularna kod svakog starosnog doba. No, istovremeno treba znati da sveobuhvatnost dobre igre uveliko zavisi od trenera koji je odgovaran za pobedu i uspeh. Kao što je svima poznato većina fudbalskih trenera su godinama bili igrači i spadaju u sjajne stratege, taktičare što im omogućava da budu najbolji u ovoj disciplini. Iz tog razloga profesionalni klubovi imaju najbolje stručnjake i fudbalske trenere čiji je zadatak da analiziraju sve aspekte igre, kako bi ostvarili uspehu i doprineli tome da tim bude na najvišim pozicijama. Fudbalski trener nije samo sinonim za vođu, već i unapređenje tima i davanje podsticaja za postizanje ciljeva. Da bi znali kako postati fudbalski trener činjenica potrebne su godine kako bi se usavršile potrebne veštine i sudelovalo u sportskom životu od najranijeg doba. Mnogi su počeli igrati od malih nogu, a nakon profesionalne karijere dosta njih odabiraju trenersku poziciju. Ako niste bili profesionalni igrač, a razmišljate o tome kako postati fudbalski trener u svojoj zemlji, nakon stečene diplome veoma je važno steći potrebno iskustvo za dalji rad. Jedan od važnih koraka je trenerska licenca koja potvrđuje prikladnost za mesto trenera na profesionalnom nivou. Osim toga, morate imati odgovarajuće fakultetsko obrazovanje i diplomu.\nKako postati fudbalski trener ako niste bili profesionalni igrač\nPrirodno je da svaka osoba koja razmišlja o tome kako postati fudbalski trener mašta o postizanju uspeha u svetskoj ligi. Ako niste bili profesionalni igrač a želite znati kako postati fudbalski trener, za početak je najbolje krenuti sa sticanjem potrebnog iskustva. Vrlo često ljudi pohađaju akademije što im daje priliku da postepeno, započnu svoju profesionalnu karijeru i polako izgrade iskustvo koje će im kasnije doneti priliku da postignu neverovatan uspeh na profesionalnom planu. No, ako ste ipak talentovani i imate sve potrebne veštine, vrlo brzo možete biti primećeni od stručnjaka iz svetske klase. Ali ako krećete od nule, najvažnije je da svoje veštine procenite na razuman način. Ako ste odlučili postati trener, za početak treba imati odgovarajuće licence. Svet fudbala zahteva obučene profesionalce koji će uspeti da postignu nove uspehe primenom odgovarajućeg znanja, veština, poznavanja igre i uspešnog upravljanja tima. Ako se želite baviti trenerskom profesijom akademije fudbala nude potrebna znanja i osposobljavanje za rad u profesionalnom klubu. Osim toga, nakon završenih studija možete primeniti stečeno iskustvo kao pomoćni fudbalski trener i postati profesionalni trener mladih. Uvek možete postići profesionalnu specijalizaciju u ovom sektoru, što će u praksi omogućiti postizanje više uspeha kroz primenu inovativne metodologije i posvećenosti ovoj disciplini.\nTagovi: fudbalski, licence, trener, veštine\nZagrevanje pre treninga\nZagrevanje pre treninga spada u neizostavni deo vežbanja i pripreme tela za naknadne napore i veću fizičku aktivnost. Odgovoran pristup u pripremi tela ima veliku važnost, jer se na taj način izbegava\nSvako se u nekom trenutku svog života susreo sa bolovima u vratu. Statistika pokazuje da se ljudi danas najviše žale na bolove u predelu vrata i u ramenima, mnogo više u odnosu na ranije. Postoje sluč\nVaterpolo spada u jedan od najistaknutijih vodenih sportova u Evropi. Danas je mnogo onih koji bi želeli naučiti osnovna vaterpolo pravila sa ciljem da se bave ovim sportom ili budu informisani kao gl


Najava mečeva 6.kola Prve lige Srbije\n18. septembar, 2020.\nMečevi 6.kola Prve lige Srbije u sezoni 2020/21 na programu su u petak i subotu, a u nastavku su parovi i termini susreta.\nGRAFIČAR – OFK ŽARKOVO (petak 18.septembar,16:00 časova)\nBeogradski Grafičar u okviru 6.kola Prve lige Srbije na pomoćnom terenu stadiona ’’Rajko Mitić’’ dočekuje gradskog rivala, ekipu OFK Žarkovo. Domaćini su na startu sezone zabeležili dve pobede, uz jedan remi i dva poraza, pa sa 7 bodova na svom kontu trenutno zauzimaju 6.mesto na tabeli. U prethodnom kolu su kao gosti poraženi u duelu sa ekipom Radničkog 1923, a rezultat je bio 3:1. Gosti su na startu sezone bez poraza, sa tri pobede i dva remija, pa sa 11 bodova na svom kontu trenutno zauzimaju 4.mesto na tabeli. U prethodnom kolu su kao domaćini savladali ekipu Radničkog iz Sremske Mitrovice, a rezultat je bio 1:0. Meč je zakazan za petak 18.septembar 2020.godine, sa početkom u 16:00 časova.\nRADNIČKI SM – BORAC 1926 (petak 18.septembar,16:00 časova)\nEkipa Radničkog iz Sremske Mitrovice u okviru 6.kola Prve lige Srbije na svom terenu dočekuje goste iz Čačka, ekipu Borca 1926. Domaćini su na startu sezone zabeležili samo jednu pobedu, uz četiri pretrpljena poraza, pa sa 3 boda na svom kontu trenutno zauzimaju 15.mesto na tabeli. U prethodnom kolu su kao gosti poraženi u duelu sa ekipom OFK Žarkovo, a rezultat je bio 1:0. Gosti su na startu sezone zabeležili dve pobede, uz jedan remi i dva poraza, pa sa 7 bodova na svom kontu trenutno zauzimaju 8.mesto na tabeli. U prethodnom kolu su kao domaćini savladali ekipu kraljevačke Sloge, a rezultat je bio 3:0. Meč je zakazan za petak 18.septembar 2020.godine, sa početkom u 16:00 časova.\nDUBOČICA – LOZNICA (subota 19.septembar, 16:00 časova)\nLeskovačka Dubočica u okviru 6.kola Prve lige Srbije na svom terenu dočekuje ekipu Loznice iz istoimenog grada. Domaćini su na startu sezone bez pobede, sa tri ostvarena remija i dva poraza, pa sa 3 boda na svom kontu trenutno zauzimaju 16.mesto na tabeli. U prethodnom kolu su kao gosti podelili bodove sa ekipom Zemuna, a rezultat je bio 0:0. Gosti su na startu sezone zabeležili samo jednu pobedu, uz dva remija i dva poraza, pa sa 5 bodova na svom kontu trenutno zauzimaju 13.mesto na atbeli. U prethodnom kolu su kao domaćini poraženi u duelu sa ekipom Železničara, a rezultat je bio 0:3. Meč je zakazan za subotu 19.septembar 2020.godine, sa početkom u 16:00 časova.\nDINAMO – BUDUĆNOST (subota 19.septembar, 16:00 časova)\nVranjski Dinamo u okviru 6.kola Prve lige Srbije na svom terenu dočekuje goste iz Dobanovaca, ekipu Budućnosti Domaćini su na startu sezone ostvarili samo jednu pobedu, uz četiri pretrpljena poraza, pa sa 3 boda na svom kontu trenutno zauzimaju 17.mesto na tabeli. U prethodnom kolu su kao gosti poraženi u duelu sa ekipom Radničkog iz Pirota, a rezultat je bio 1:0. Gosti su na startu sezone zabeležili dve pobede, uz jedan remi i dva poraza, pa sa 7 bodova na svom kontu trenutno zauzimaju 10.mesto na tabeli. U prethodnom kolu su kao gosti poraženi u duelu sa ekipom Trajala, a rezultat je bio 2:1. Meč je zakazan za subotu 19.septembar 2020.godine, sa početkom u 16:00 časova.\nIMT – RADNIČKI 1923 (subota 19.septembar, 16:00 časova)\nBeogradski IMT u okviru 6.kola Prve lige Srbije na svom terenu dočekuje goste iz Kragujevca, ekipu Radničkog 1923. Domaćini su na startu sezone zabeležili dve pobede, uz jedan remi i dva poraza, pa sa 7 bodova na svom kontu trenutno zauzimaju 9.mesto na tabeli. U prethodnom kolu su kao gosti poraženi u duelu sa ekipom Kabela, a rezultat je bio 2:0. Gosti su na startu sezone bez poraza, sa četiri pobede i jednim remijem, pa sa 13 bodova na svom kontu trenutno zauzimaju 2.mesto na tabeli. U prethodnom kolu su kao domaćini savladali ekipu Grafičara, a rezultat je bio 3:1. Meč je zakazan za subotu 19.septembar 2020.godine, sa početkom u 16:00 časova.\nRADNIČKI PIROT – KABEL (subota 19.septembar, 16:00 časova)\nPirotski Radnički u okviru 6.kola Prve lige Srbije na svom terenu dočekuje goste iz Novog Sada, ekipu Kabela. Domaćini su na startu sezone zabeležili dve pobede, uz jedan remi i dva poraza, pa sa 7 bodova na svom kontu trenutno zauzimaju 11.mesto na tabeli. U prethodnom kolu su kao domaćini savladali ekipu Dinama iz Vranja, a rezultat je bio 1:0. Gosti su na startu sezone zabeležili maksimalan učinak, sa pet ostvarenih pobeda, pa sa 15 bodova na svom kontu trenutno zauzimaju 1.mesto na tabeli. U prethodnom kolu su kao domaćini savladali ekipu IMT-a, a rezultat je bio 2:0. Meč je zakazan za subotu 19.septembar 2020.godine, sa početkom u 16:00 časova.\nSLOGA – ZEMUN (subota 19.septembar, 16:00 časova)\nKraljevačka Sloga u okviru 6.kola Prve lige Srbije na svom terenu dočekuje goste iz Beograda, ekipu Zemuna. Domaćini su na startu sezone bez pobede, sa jednim ostvarenim remijem i četiri poraza, pa sa 1 bodom na svom kontu trenutno zauzimaju poslednje 18.mesto na tabeli. U prethodnom kolu su kao gosti poraženi u duelu sa ekipom Borca 1926, a rezultat je bio 3:0. Gosti su na startu sezone zabeležili samo jednu pobedu, uz jedan remi i tri poraza, pa sa 4 boda na svom kontu trenutno zauzimaju 14.mesto na tabeli. U prethodnom kolu su kao domaćini podelili bodove sa ekipom Dubočice, a rezultat je bio 0:0. Meč je zakazan za subotu 19.septembar 2020.godine, sa početkom u 16:00 časova.\nŽELEZNIČAR – KOLUBARA (subota 19.septembar, 16:00 časova)\nPančevački Železničar u okviru 6.kola Prve lige Srbije na svom terenu dočekuje goste iz Lazarevca, ekipu Kolubare. Domaćini su na startu sezone zabeležili dve pobede, uz jedan remi i dva poraza, pa sa 7 bodova na svom kontu trenutno zauzimaju 7.mesto na tabeli. U prethodnom kolu su kao gosti savladali ekipu Loznice, a rezultat je bio 0:3. Gosti su na startu sezone zabeležili četiri pobede, uz jedan pretrpljen poraz, pa sa 12 bodova na svom kontu trenutno zauzimaju 3.mesto na tabeli. U prethodnom kolu su kao domaćini savladali ekipu Jagodine, a rezultat je bio 1:0. Meč je zakazan za subotu 19.septembar 2020.godine, sa početkom u 16:00 časova.\nJAGODINA – TRAYAL (subota 19.septembar, 19:00 časova)\nEkipa Jagodine iz istoimenog grada u okviru 6.kola Prve lige Srbije na svom terenu dočekuje goste iz Kruševca, ekipu Trajala. Domaćini su na startu sezone ostvarili dve pobede, uz dva remija i jedan poraz, pa sa 8 bodova na svom kontu trenutno zauzimaju 5.mesto na tabeli. U prethodnom kolu su kao gosti poraženi u duelu sa ekipom Kolubare, a rezultat je bio 1:0. Gosti su na startu sezone zabeležili dve pobede, uz tri pretrpljena poraza, pa sa 6 bodova na svom kontu trenutno zauzimaju 12.mesto na tabeli. U prethodnom kolu su kao domaćini savladali ekipu Budućnosti, a rezultat je bio 2:1. Meč je zakazan za subotu 19.septembar 2020.godine, sa početkom u 19:00 časova.\nPregled odigranih mečeva 28. kola Prve lige Srbije\nNajava mečeva 28. kola Prve lige Srbije\nPLS 28.Kolo: Delegiranje sudija\nPregled odigranih mečeva 27. kola Prve lige Srbije\nNajava mečeva 27. kola Prve lige Srbije\n1 Radnički 1923 28 58\n2 Kabel 28 55\n3 Kolubara 28 51\n4 IMT 28 48\n5 Loznica 28 44\n6 OFK Žarkovo 28 44\n7 Budućnost D. 28 42\n8 Grafičar 28 39\n9 Železničar 28 37\n10 Borac 1926 28 34\n11 Dubočica 28 34\n12 Trayal 28 33\n13 Radnički SM 28 32\n14 Dinamo 28 32\n15 Jagodina 28 32\n16 Radnički P. 28 32\n17 Zemun 28 22\n18 Sloga 28 22\n(28.Kolo) 19.04.2021 16:00\n(28.Kolo) 18.04.2021 16:00\n(28.Kolo) 17.04.2021 16:00


Barozo: Crna Gora blizu pregovora, akcenat na slobodi medija\nCrna Gora je blizu otvaranja pristupnih pregovora sa Evropskom unijom i sada odlučnošću, radom i političkom voljom mora da pređe poslednje korake na tom putu, ocenio je predsednik Evropske komisije (EK) Žoze Manuel Barozo, nakon sastanka sa crnogorskim premijerom Igorom Lukšićem.\n"Jasno je da Crna Gora radi vredno na ispunjavanju evropske agende još od 2010. godine, kada je dobila status kandidata, a odluka EK da dobije datum pregovora je poštena i rezultat je napora vlasti", kazao je Barozo.\nOn je rekao da će EK na proleće podneti izveštaj o implementaciji reformi u Crnoj Gori.\n"Taj izvještaj je jako važan, jer će služiti kao baza Evropskom savetu za otvaranje pregovora sa Crnom Gorom. Ohrabrio sam premijera da nastavi sa naporima na ključnim poljima, poput vladavine prava i borbe protiv organizovanog kriminala", rekao je Barozo\nBarozo je, na pitanje da prokomentariše nedavni napad na novinarku Vijesti, Oliveru Lakić, rekao da su činovi vandalizna i napada u demokratskoj državi nedopustivi.\n"Pozivamo vlasti da obezbijede ambijent za istraživačke novinare, i da se napadači privedu pravdi", rekao je on.\nBarozo je podsjetio da je sloboda medija prioritet EK.\n"U proleće, kada ćemo predstaviti raport, sa posebnom pažnjom ćemo gledati na slobodu medija", rekao je on.


Kulturna baština – Blic Mape\nNa uzvišenju iznad Novog Pazara nalazi se kompleks manastira Đurđevi stupovi podignut u 12. veku. Osnivač manastira, srpski vladar Stefan Nemanja, bio je uveren da mu je Sveti Đorđe pomogao da se izvuče iz zatvora u koji su ga smestila njegova braća.\nManastir Sopoćani podignut je u samom centru nekadašnje države Raške. Izgradio ga je kralj Stefan Uroš I Nemanjić u 13. veku, a obnovio ga je i proširio njegov praunuk Stefan Dušan u 14. veku.\nU želji da sjedini zapadnu kulturu svog rodnog kraja s kulturom svog supruga srpskog kralja Uroša I, kraljica Jelena Anžujska izgradila je Gradac, manastir u kome je i sahranjena 1314. godine.\nManastir Žiča jedinstven je među manastirima u Srbiji. Ovde je prvi srpski arhiepiskop Sveti Sava krunisao svog brata Stefana Nemanjića za prvog srpskog kralja.\nStari Ras – Sopoćani\nU dolini reke Ibar, između Kraljeva i Novog Pazara, nalazi se grupa srednjovekovnih manastira iz 12. i 13. veka.Na prostoru tadašnje mlade srpske države Raške, vladari iz dinastije Nemanjića izgradili su više velelepnih zadužbina čime su ustanovili tradiciju zadužbinarstva koja se i danas neguje.\nU 14. veku područje Kosova i Metohije predstavljalo je političko i duhovno središte srednjevekovne Srbije.\nFreska Beli anđeo donela je manastiru Mileševa svetsku slavu – tada je njena fotografija emitovana u okviru prvog satelitskog video-prenosa 1963. godine, koji je Evropa „poslala” preko okeana.\nKad se uželite netaknute prirode Na jugu Srbije, u središtu planine Radan, priroda je „izvajala“ 202 zemljane figure koje ukrašavaju kamene kape. Visoke do 15 metara i široke do 3 metra, od prvog pogleda izazivaju divljenje. Narod je ovim figurama ispredao brojne legende i razmišljajući o njihovom nastanku nadenuo im ime onoga čega se najviše […]


RT i Sputnjik iznenadili uljuljkane zapadne medije - Sputnjik Srbija\n23:09 06 Jul 2020\n22:54 29.01.2016 Preuzmite kraći link\n„Rusija je uspela da uspostavi balans i podigne izveštavanje i medijsko istraživanje na jedan viši nivo, jer se zapadna matrica već malo izlizala, već je postala tipična i prilično providna“, smatra Crnobrnja.\nOn ukazuje da je bilo neophodno da se pojavi drugi medijski rukopis koji na svoj način predstavlja stvarnost kako bi gledaoci mogli da uporede izveštavanje o događajima. Crnobrnja objašnjava da Zapad funkcioniše po principu konkurencije.\n„Čim se primeti da je neko konkurentan, da je njegov proizvod kvalitetan, a još više da ima uticaj i da gledaoci obraćaju pažnju i da se osvrću na mišljenja i izveštavanja, onda konkurencija to notira i to njoj smeta“, kaže Crnobrnja.\nU informativnoj emisiji Radio Sputnjika Crnobrnja je rekao da su zapadni mediji godinama bili uljuljkani u, kako je rekao, svojoj holivudskoj efikasnosti. „Oni čak nisu možda ni shvatili da je moguće da neka druga kultura dosegne taj nivo, pa čak i da ga prestigne“, kaže Crnobrnja.\nOn smatra da je uljuljkane zapadne medije začudila i zatekla pojavi profesionalnog sistema koji radi po istim standardima. „U kontekstu globalnog nadmetanja u medijskom uticaju, poslednji je bio trenutak da Rusija nastupi na tom globalnom planu sa ovakvim timom u kojem su televizija RT i Sputnjik“, zaključio je Crnobrnja.\nRT, Sputnjik, mediji, Stanko Crnobrnja


Džaferović sukob u Ukrajini uporedio sa ratom u BiH\nTanjug 7. maja 2022. 15:00\nSARAJEVO – Predsedavajući Predsedništva BiH Šefik Džaferović tvrdi da Rusija ulaže napore da destabilizuje Bosnu i Hercegovinu i da je stoga geopolitički nužno da se ova država pridruži Evropskoj uniji.\nOn je to rekao u intervjuu listu De Volkskrant tokom posete Norveškoj i nakon susreta sa kraljem Vilijemom – Aleksandrom i premijerom Mark Rutom, te aktuelnu situaciju u Ukrajini uporedio sa građanskim ratom u BiH od pre gotovo tri decenije.\n„Nakon genocida u Srebrenici, opsade Sarajeva i drugih zločina koji su se desili u Bosni i Hercegovini, svet je kazao ‘nikad više’. Ali evo ponovo, nakon tridesetak godina, ponovo vidimo prizore iz Marijupolja i Kijeva koji su istovetni tadašnjim prizorima“, naveo je Džaferović i dodao:\n„Mislim da svet treba da nauči vrlo ozbiljnu lekciju a to je – ako zaista želite da se nikad više ne ponovi, onda nije dovoljno da samo kažete ‘nikad više’, već se mora revidirati sistem odnosa između država na način da to ‘nikada više’ postane stvarnost“, prenela je Fena.\nDžaferović je u intervjuu, kako se navodi, skrenuo pažnju na izjave ruskog ambasadora u Sarajevu o mogućnosti članstva Bosne i Hercegovine u NATO-u, kada je ruski diplomata rekao da „ako BiH odluči da bude članica bilo čega, to je unutrašnja stvar, ali druga stvar je naša (ruska) reakcija“.\nUpitan šta je pomislio kada je čuo ovu izjavu, Džaferović kaže da BiH sama odlučuje o svojoj spoljnoj politici.\n„O tome ne odlučuje Rusija. 2009. godine smo poslali zahtev za članstvo u NATO-u i to je put koji ćemo slediti, bez obzira na stavove Ruske Federacije“, naveo je predsedavajući Predsedništva BiH.\nNa pitanje o stabilnosti u BiH, Džaferović kaže da misli da naročito sada, nakon ruske agresije na Ukrajinu, sasvim je jasno da pitanje pridruživanja ne sme biti administrativno, već je geopolitičko pitanje.\n„Situacija u Ukrajini nas uči da Evropa mora voditi više brige na žarišnim tačkama ili potencijalnim žarišnim tačkama na kontinentu. Nadam se da će proces pridruživanja EU biti ubrzan i da ćemo u skorije vreme makar dobiti kandidatski status“.\nBiH je, prema njegovim rečima, u ozbiljnoj krizi za koju je optužio srpskog kolegu Milorada Dodika i njegove sledbenike, koji, kako tvrdi, žele da pocepaju BiH.\n„To ne treba da bude izgovor za EU da nas ne prihvati. To bi zapravo trebalo da bude argument za što brži prijem BiH u EU“, rekao je Džaferović, između ostalog.


725.000 GMC terenskih terenskih vozila sa previše svetlim farovima mora biti opozvano – Danasnje\nHome/Automobili/725.000 GMC terenskih terenskih vozila sa previše svetlim farovima mora biti opozvano\n0 23,739 1 minut citanja\nFarovi na više od 725.000 GMC Terrain SUV-ova 2010–2017 su očigledno previše svetli, iako do danas nema dokaza da je neko prijavio bezbednosne probleme kao rezultat toga.\nGM je 2019. godine zatražio od Nacionalne uprave za bezbednost saobraćaja na autoputu (NHTSA) da odbaci problem jer je, osim što nije bilo sudara, samo jedan kupac čak pitao za situaciju.\nUprkos tome, pošto su ovi farovi u nekim slučajevima merljivo previše svetli, NHTSA je ove nedelje odbio zahtev GM-a, stavljajući loptu u teren GM-a da otkrije kako da reši situaciju.\nGeneral Motors će morati da povuče više od 725.000 GMC Terraina da bi rešio problem sa farovima SUV-a. Nacionalna uprava za bezbednost saobraćaja na autoputevima (NHTSA) prikupljala je informacije o GMC terenima od 2010. do 2017. godine modela i tvrdi da farovi mogu stvoriti „odsjaj kod drugih vozača koji voze u blizini“ u određenim vremenskim uslovima, uključujući sneg i maglu.\nU dokumentu o odbijanju peticije koji je u četvrtak objavljen u Federalnom registru, NHTSA je rekla da su farovi na pogođenim terenima jednostavno previše svetli sa nekih tačaka. Konkretno, refleksija od kućišta farova osvetljava dve male oblasti visoko iznad vozila koje, kada se mere prema saveznim standardima bezbednosti motornih vozila, daju rezultat od približno 450 do 470 kandela. To je više od tri puta svetlije nego što je dozvoljeno na ovim tačkama merenja, rekao je NHTSA.\nU 2019, proizvođač automobila je zatražio od NHTSA da razmotri izuzeće za problem farova terena jer „odraz nema uticaja na bezbednost vozila za vozila koja dolaze ili okolna vozila“. Takođe je rečeno da je dobavljač farova, Stenli, redizajnirao rezervne farove sa zrnastim zrncima na površinama koje su nenamerno reflektovale previše jako svetlo, “što će sprečiti refleksije koje su uzrok problema.” GM je takođe rekao da je čuo za „samo jedan upit korisnika koji je povezan sa ovim stanjem i da nije svestan bilo kakvih sudara ili povreda“, pri čemu se jedan kupac žalio da „levo far izgleda ima deo svetla koji sija gore na drveću pod uglom od 45 stepeni.” To je obim toga.\nIpak, NHTSA je odbio GM-ov zahtev u petak, a odluka sada primorava GM da povuče vozila i popravi farove bez ikakvih troškova za vlasnike vozila. NHTSA je saopštila da je otprilike 726.959 terena proizvedenih između 21. maja 2009. i 13. jula 2017. potencijalno uključeno u ovo povlačenje.\nGM je rekao Rojtersu da su neki tereni dobili rezervne delove farova koji ne izazivaju istu vrstu odsjaja i da je problem rešen za terene iz 2018. i kasnije modelske godine. Proizvođač automobila je rekao da će sada „preispitati odluku NHTSA-e i istražiti potencijalne sledeće korake“, preneo je Rojters.


Prva konferencija u organizaciji Udruženja Obnovljivi izvori energije biće održana 15. septembra u hotelu Metropol.\nKonferencija se organizuje uz podršku Evropske banke za obnovu i razvoj, uz institucionalnu podršku Ministarstva rudarstva i energetike.\nBiće organizovana kao serijal panel diskusija posvećenih najvažnijim temama poput energetske tranzicije u Srbiji i regionu, dostignutim rezultatima do 2020. godine i ciljevima za 2030. i 2040. godinu, novim investicijama i tehnologijama, integrisanju obnovljivih izvora energije u tržište električne energije, uvođenju aukcijskog premijskog modela, kao i svim izazovima i preprekama koje energetskih tranzicioni proces donosi.\nOsim standardnih energetskih i investicionih tema, konferencija će biti prilika za promociju Zelenu ženske mreže, kao internog tela OIE Srbija formiranog sa ciljem da podstakne inkluzivnost i rodnu ravnopravnost u industriji zelene energije, kao i za promociju mladih kojih se bave obnovljivim izvorima energije, saopštili su organizatori.\nOsim zvaničnika Ministarstva rudarstva i energetike i Evropske banke za obnovu i razvoj, učešče na konferenciji su potvrdili najviši zvaničnici organizacije WindEurope, Energetske zajednice, zvaničnici pokrajinskih institucija i javnih preduzeća, predstavnici najvećih investitora u Srbiji i regionu,konsultanti, bankari i advokati.\nDetaljan program konferencije pod radnim nazivom “OIE Srbija 2021” biće dostupan u narednom periodu na sajtu www.oie.rs i društvenim mrežama.\nDW: Litijum iz Nemačke – ekološki besprekoran i jeftin\nOdržan prvi „A1 Talk“: Svetski stručnjaci predstavili izazove koji nas čekaju u ...


PROTESTI Forenzičari će rasvijetliti uzroke i okolnosti njegove smrti\nDemonstracije u Alžiru\nZa vrijeme protesta u Alžiru organiziranih protiv predsjednika Abdelaziza Buteflike i nastojanja da se spriječi u kandidiranju za peti mandat jedan demonstrant je preminuo, rekli su vladini dužnosnici i članovi porodice preminulog.\nMinistar unutrašnjih poslova Nuredin Bedui rekao je kako se preminuli zove Hasan Ben Keda i da je sin jednoga bivšeg alžirskog političara. Sudjelovao je i u protestima organiziranim u petak u glavnom alžirskom gradu.\nNjegova smrt prva je što se dogodila za vrijeme protesta koji su izbili prije više od sedam dana, a svrha im je izražavanje nezadovoljstva zbog Buteflikinog plana da se kandidira na predsjedničkim izborima koji će se održati idući mjesec.\n- Forenzičari će rasvijetliti uzroke i okolnosti njegove smrti - istakao je ministar.\nBrat preminulog demonstranta vjeruje da je Ben Keda smrtno stradao u sukobima između policije i "nasilnika koji nisu bili povezani s demonstracijama".\nU petak je na ulice Alžira izašlo više hiljada demonstranata, izražavajući tako nezadovoljstvo zbog Buteflikinog reizbornog plana.\nAlžir Protesti Demonstracije\nU protestima u Alžiru 63 povrijeđeno, uhapšeno 45 osoba\nStudenti u Alžiru protestirali zbog ponovne kandidature predsjednika


Zora Vidović - Srpskainfo\nPrijedlogom odluke o prihvatanju zaduženja Republike Srpske kod Svjetske banke - Međunarodne banke za obnovu i razvoj za Projekat oporavka i podrške firmama, poslovnim subjektima predviđeno je zaduženje 22.400.000 evra.\nNarodna skupština Republike Srpske razmotrila je prijedlog odluke o prihvatanju zaduženja Srpske od 30 miliona evra prema Svjetskoj banci - Međunarodnoj banci za obnovu i razvoj za prvu fazu Programa integrisanog razvoja koridora rijeka Save i Drine.\nVIDOVIĆEVA PORUČUJE "Penzije za decembar od ponedjeljka, januarske veće za oko tri odsto"\nMinistar finansija Republike Srpske Zora Vidović rekla je da će resorno ministarstvo u ponedjeljak, 4. januara, preusmjeriti novac potreban za isplatu penzija za decembar, te najavila da bi januarska penzija trebalo da bude veća za oko tri odsto.\nMinistar finansija Republike Srpske Zora Vidović istakla je večeras da je cilj Prijedloga zakona o dopunama Zakona o zaduživanju, dugu i garancijama, jednostavnije finansiranje, finansijsko rasterećenje, te poboljšanje likvidnosti i solventnosti javnih preduzeća.\nNOVAC USMJEREN NA SANIRANJA POSLJEDICA PANDEMIJE Vidović: Predloženi budžet za narednu godinu 3,795 milijardi KM\nVlada Republike Srpske očekuje smanjenje nivoa štetnih posljedica pandemije novog virusa korona po ekonomiju, a što se može vidjeti po tome da je naredne godine projektovan rast BDP za 2,6 odsto.\n"REKAO JE DA IMA OBAVEZA ZBOG KOJIH MORA DA IZAĐE" Vidovićeva o Đokićevom napuštanju sjednice Vlade\nZora Vidović, ministarka finansija RS, odgovarajući na pitanje novnara da li je minstar Đokić napusto sjednicu Vlade RS, rekla je da Đokić inače sjedi pored nje na sjednicama i da je danas rekao da ima obaveza zbog kojih mora da izađe.\n"PRIMJEDBE IMALI I RS I FBiH" Vidović istakla da se predstavnici vlasti nisu usaglasili u vezi novog zaduženja\nZora Vidović, ministarka finansija RS, nakon posebne sjednice Vlade je rekla da je planirano da se Republika Srpska naredne godine dugoročno zaduži 845 miliona KM ili 135 miliona KM više nego ove godine.\nMinistar finansija Republike Srpske Zora Vidović rekla je večeras da se Prijedlogom zakona o izmjenama Zakona o izvršenju budžeta Srpske za ovu godinu propisuje način njegovog izvršenja.\nKO ODLUČUJE O POVEĆANJU PENZIJA Vidovićeva odgovorila na pitanje poslanika\nMinistarka finansija Republike Srpske Zora Vidović izbjegla je danas direktan odgovor na pitanje ko odlučuje o povećanju penzija - Vlada Srpske ili SNSD.\nMIJENJAJU ZAKON Nema više poreza za prenos imovine djeci\nNORMALNO FUNKCIONISANJE PRIVREDE Vidović: Pridržavajmo se mjera, gradimo Republiku Srpsku\nMinistar finansija Republike Srpske Zora Vidović uputila je molbu svim građanima Srpske da se pridržavaju mjera zaštite koje je preporučio Štab za vanredne situacije.


Blizanci – mesečni horoskop za jun 2021. - ljubav, posao, zdravlje, srećni dani\nHome » Mesečni horoskop » Blizanci – mesečni horoskop za jun 2021.\nMesečni horoskop za jun 2021. za sve Blizance\nSaturn će 15. juna praviti kvadrat sa Uranom, što će vam doneti neočekivane teškoće u razvoju velikih i dugoročnih projekata zbog nepovoljnih kretanja na tržištu na koja nemate nikakvog uticaja, a koja su prouzrokovana spoljnim faktorima. Trigon Venere sa Neptunom će vam doneti dobar osećaj u kom pravcu da usmerite vaše napore i uspećete da uvećate vašu zaradu kroz trgovinu hemijskim proizvodima, bojama, materijalom za završne radove u građevinarstvu, pićem i prehrambenom robom. Merkur će 22. juna krenuti direktno i postaćete efikasniji u organizaciji i oblastima komunikacije. Trigon Sunca sa Neptunom će vam dati dobar osećaj za rukovođenje, što će učvrstiti vaše pozicije. Nezaposleni Blizanci će biti u mogućnosti da se zaposle u oblastima trgovine, menadžmenta, prosvete i zabave. Ako imate u planu pokreta nje sopstvenog biznisa, jun vam je povoljan za to.


Naime, kako javlja "Dejli mejl", ovogodišnja vimbldonska nadmetanja će po svoj prilici biti otkazana. Ne odložena za drugo vreme, već otkazana, zbog čega je hitan sastanak Organizacionog odbora zakazan za sredu, kada bi takva odluka trebalo da bude saopštena javnosti.\nNajpoznatiji teniski turnir trebalo bi da se održi od 29. juna do 12. jula, Novak Đoković da na njemu brani titulu i 2.000 ATP bodova, ali, po prvi put od Drugog svetskog rata nadmetanja na "Sveengleskom teniskom klubu" neće biti.\nBritanski "Dejli telegraf" ističe da su alternative toj odluci bile da se igra "iza zatvorenih vrata", odnosno bez publike, kao i ona po kojoj bi se Vimbldon održao u nekom drugom terminu, ali su organizatori to ocenili kao "neodržive teorije" i neće ih ozbiljno razmatrati.\nNaime, čak i da gledalaca ne bude, održavanje jednog tako kompleksnog takmičenja zahtevalo bi hiljade radnika na terenima "Sveengleskog teniskog kluba", a to nije dopustivo u situaciji sa pandemijom SARS-CoV-2 kroona virusa.\nSa druge strane, ni pomeranje za neki jeseni termin ne dolazi u obzir, iako su Olimpijske igre odložene za 2021. godinu pa su ti sportski termini upražnjeni, jer je za nadmetanja u Vimbldonu, odnosno tamošnju travu, jako važno da se ne igra posle jula, imajući u vidu da podloga ne bi bila ni najmanje kvalitetna tokom dvonedeljnih teniskih okršaja ako bi se igralo u avgustu ili kasnije.\nVimbldon, pritom, za razliku od ostalih grend slem turnira uopšte ne očekuje veliki finansijski gubitak jer je osiguran od izbijanja pandemije, javlja "Dejli mejl", pa odluka o otkazivanju neće toliko teško pasti teniskim čelnicima u Londonu.\nInače, samo mesto održavanja turnira već je dato lokalnim zdravstvenim vlastima na raspolaganje, kako bi se što bolje izborili sa novim korona virusom.\nFoto: EPA Nic Bothma / EPA;\nPodsetimo, Rolan Garos je, odlukom Teniskog saveza Francuske, prilično samovoljno pomeren za period 20. septembar - 4. oktobar, a zvanično, rešenjima ATP i VTA, tenis se neće igrati do juna, nakon što je cela "sezona na šljaci" obrisana iz takmičarskog kalendara.\nŠta će biti sa ostatkom ove sezone, a šta tek sa ATP i VTA bodovima, ogromna je nepoznanica u ovom trenutku i nema sumnje da "beli sport" preživljava najtežu krizu u "Open eri". Reč "haos" možda i najbolje opisuje trenutnu situaciju, u kojoj se još uvek ne zna da li će se bodovi brisati, "zamrzavati" ili na neki drugi način računati (iako u Americi ima inicijativa da se "primeni plan Rafaela Nadala" koji bi prilično uzdrmao nadanja Novaka Đokovića da obori naizgled neoboriv rekord Rodžera Federera).\nKakav šamar za Majami open! Dan pred početak OTKAZALO NAJVEĆE IME TURNIRA, Đokovićev nedolazak je sada "nadmašen"\nOsmostruka osvajačica Majami opena odlučila je da ove godine ne učestvuje na tom turniru.\nPORODILA SE JELENA JANKOVIĆ! Nekada najbolja teniserka sveta rodila devojčicu\nSrpska teniserka Jelena Janković na svet je donela devojčicu, preneli su beogradski mediji.


PRAVOSLAVNA BRAĆA Grčka protjerala dvojicu ruskih diplomata, Moskva vratila ambasadora kući - Opcija\nPRAVOSLAVNA BRAĆA Grčka protjerala dvojicu ruskih diplomata, Moskva vratila ambasadora kući\n13-07-2018 Pocetna, Svijet, Vijesti\nRusko Ministarstvo spoljnih poslova saopštilo je danas da je pozvalo na razgovor grčkog ambasadora u Moskvi u znak protesta protiv odluke Atine da protera dvojicu ruskih diplomata.\n„Vašington je iza antiruske odluke grčke vlade“, tvrdi Ministarstvo u saopštenju, prenosi Rojters.\nPrema ranije objavljenim tvrdnjama neimenovanog zvaničnika, Grčka je dala ruskim vlastima rok da do danas pošalju dvojicu svojih diplomata kućama.\nOn je kazao da Atina želi da protera dvoje ruskih diplomata i zabrani ulazak u zemlju još dvojici, „nakon što se saznalo da su sveštenici i druge organizacije primale novac iz Rusije da protestuju protiv sporazuma sa Makedonijom o imenu“.\nGrčka je obavestila Rusiju 6. jula da njene diplomate planira da protera iz zemlje zbog nelegalnih aktivnosti u vezi sa protestima protiv imena Makedonije, rekao je prethodno neimenovani grčki diplomata za Rojters.\nGrčke vlasti saopštile su juče da su dvojica ruskih diplomata dobila status persone non grata, kao i da je još dvojici zabranjen ulazak u zemlju zbog pokušaja da utiču na odluku vlasti po pitanju novog imena Makedonije, prenio je list „Katimerini“.\nPozivajući se na neimenovane zvaničnike iz grčke Vlade, list je naveo da je Atina ovu odluku donela na osnovu tvrdnji da su ruske diplomate obavljale nezakonitu delatnost po pitanju mešanja u unutrašnja pitanja Grčke.\nRuske diplomate su, precizira se, pokušavale da dobiju i objave nezakonitu informaciju, a ujedno su nastojale i da podmite pojedine državne zvaničnike.\n„Inicijativa Atine nije slučajna, već je odgovor na koordinisanu akciju diplomata kako bi proširili ruski uticaj u Grčkoj, ali i uticali na odluku vlasti po pitanju dodeljivanja novog imena Makedonije“, navodi list i dodaje da se pre svega ova odluka odnosi na konkretne diplomate, a ne na odnos Grčke prema Rusiji.\nIstovremeno, neimenovani izvori iz grčke Vlade navode i da Atina nastoji da održi dobre odnose sa Rusijom, budući da je spoljna politika Grčke usmerena ka prijateljskim odnosima sa svim zemljama, pa i sa zvaničnom Moskvom, i podsećaju da se svaka odluka veoma pažljivo donosi, stoga Atina i nije proterala nijednog diplomatu u vezi sa trovanjem bivšeg ruskog špijuna Sergeja Skripalja u Solsberiju.


Potraga za vanzemaljcima: Pentagon formira radnu grupu za istraživanje NLO - Sputnjik Srbija\n17:51 24 Septembar 2020\n09:05 14.08.2020 Preuzmite kraći link\nKako se navodi, ovu radnu grupu predvodiće zamenik ministra odbrane SAD Dejvid Norkvist, a očekuje se da će ona biti zvanično predstavljena javnosti u narednih nekoliko dana.\nAmerička televizija podseća da je o ovoj temi nedavno izražena zabrinutost i u Kongresu SAD, a nije isključeno da bi ti leteći objekti mogli biti i proizvedeni na Zemlji, odnosno da pripadaju „potencijalnim protivnicima“.\nPodsetimo, krajem aprila Pentagon je objavio video-snimak neidentifikovanih letećih objekata koji potvrđuju incidente koji su se odigrali 2004. i 2015. godine.\nReč je o video-snimcima koje su zabeležili piloti američke mornarice i koji već godinama „cirkulišu“ na društvenim mrežama. Jedan snimak je nastao u novembru 2004. godine, a preostala dva u januaru 2015.\nvanzemaljci, potraga, Pentagon, NLO, SAD


Suša ratarima uzela i zdravstveno osiguranje Banjaluka.com\nObjavljeno: 1. 9. 2017\nZdravstvenu knjižicu u prvih šest mjeseci u Republici Srpskoj, osim 41.700 radnika, nije moglo ovjeriti ni gotovo 5.000 poljoprivrednika, jer zbog besparice nisu mogli sebi da uplate doprinose.\n“Procijenjeni gubitak prihoda Fonda zbog neplaćanja doprinosa za kategorije zaposlenih i poljoprivrednika za prvih šest mjeseci ove godine iznosi oko 44,9 miliona KM”, rekli su u ovoj ustanovi.\n“Penzioneri i poljoprivrednici u Srpskoj su sigurno najodgovornija grupa građana, koja na vrijeme izmiruje obaveze prema državi. Međutim, u okolnostima u kojima se sada nalazimo, zbog posljedica suše, prekomjernog uvoza i nemogućnosti plasmana vlastitih proizvoda, u ovom momentu nismo u mogućnostid izdvajamo novac i za doprinose”, rekao je Marinković.\n“Uprkos tome, i dalje ćemo tražiti način da se, kad se koliko-toliko popravi agrarna slika, i našim radnicima omogući uplata doprinosa”, rekao je Marinković.\n“Tim novcem bismo mogli finansirati, primjera radi, zdravstvene usluge koje se rade u svim bolnicama na jednogodišnjem nivou”, kazali su u Fondu.\nDodali su da bi tim novcem, primjera radi, mogli da finansiraju liječenje osiguranika izvan granica RS ili nabavku citostatike na višegodišnjem nivou, kao i lijekove za specifična oboljenja, biološku terapiju i drugo.


CRTA :Zakonodavna vlast suštinski zanemaruje rad nezavisnih institucija - CRTA\nZakonodavna vlast suštinski zanemaruje rad nezavisnih institucija\nAktuelnosti / 31.03.2021.\nNezavisne institucije ne ispunjavaju u potpunosti svoju svrhu da štite prava građana, jačaju integritet vlasti i doprinose suzbijanju korupcije, jer se zakoni i propisi koji se odnose na njih ne primenjuju dosledno. Ovakvom stanju dodatno doprinosi i nemaran odnos Narodne skupštine prema njihovom radu, pre svega nalazima i preporukama iz godišnjih izveštaja. Ovo su zaključci “Analize izveštaja nezavisnih institucija i njihovih preporuka za 2019. godinu” koju je uradila Crta, a koji se odnose na četiri nezavisne institucije: Agenciju za sprečavanje korupcije, Poverenika za informacije od javnog značaja i zaštitu podataka o ličnosti, Zaštitnika građana i Poverenika za zaštitu ravnopravnosti.\nNalazi pokazuju da se u slučaju Poverenika za slobodan pristup informacijama zakonski propisi u najvećoj meri primenjuju jer su pravila za njegovo postupanje i najstriktnija. S druge strane, Agencija za sprečavanje korupcije nedosledno primenjuje propise na šta ukazuju brojni slučajevi u kojima se sumnja da su se državni funkcioneri našli u sukobu interesa, na koje Agencija nije reagovala. U slučaju Zaštitnika građana i Poverenika za zaštitu ravnopravnosti, njihova najveća prednost u vidu fleksibilnih pravila po kojima postupaju, poput nepostojanja rokova ili obaveze da donesu odluku, pokazala se kao najveća slabost.\nIpak, zajedničko svim ovim institucijama je da njihov autoritet i integritet dolaze pre svega od osobe koja je na njenom čelu. Činjenica da izbor čelne osobe direktno zavisi od volje skupštinske većine, što povećava prostor da bude izabran politički podoban kandidat, negativno utiče na efektivnost rada institucije i njenu nezavisnost od političkih uticaja.\nTakođe, iako bi nezavisne institucije trebalo da predstavljaju podršku parlamentu u kontroli izvršne vlasti, Narodna skupština ne posvećuje dovoljnu pažnju niti izdvaja vreme za razmatranje godišnjih izveštaja nezavisnih tela. Podsećamo, preporuke koje u svojim izveštajima daju nezavisne institucije za unapređenje stanja u konkretnim oblastima postaju obavezujuće za organe javne vlasti tek onda kada ih Skupština usvoji u formi zaključaka. Ipak, narodni poslanici su u samo jednom danu u decembru 2020. godine, razmotrili i usvojili zaključke o izveštajima tri od četiri analizirane institucije. Zaključci parlamenta o izveštaju Agencije za sprečavanje korupcije, usvojeni su takođe bez veće rasprave na sledećoj sednici. Imajući to u vidu, ovakvo formalno usvajanje nalaza izveštaja bez suštinske rasprave ukazuje na nepostojanje volje da se zaista radi na rešavanju problema građana na koje su nezavisne institucije ukazale.\nS druge strane, analiza pokazuje i da godišnji izveštaji nezavisnih institucija nisu dovoljno sadržajni i konkretni što umanjuje njihovu upotrebnu vrednost. Izveštaji uglavnom sadrže previše statističkih podataka bez konkretnijih zaključaka na osnovu kojih bi i preporuke za unapređenje stanja u oblastima njihovog delovanja mogle biti kvalitetnije. Umesto toga, deluje da izborom vrste podataka koji se koriste u izveštajima, kao i načinom njihovog predstavljanja, nezavisne institucije biraju da simuliraju efikasan rad, što dodatno umanjuje njihovu ulogu da štite prava građana i sprečavaju korupciju.\nCelokupna analiza dostupna je na link-u.


2021-10-25 09:23:37 0 komentara Autor: Agroinfo.rs\n– S obzirom na to da je Gradska opština Obrenovac ove godine drastično poboljšala taj broj, mi smo veoma zadovoljni. Ovo je veoma dobra praksa što se poljoprivrednicima na ovaj način pomaže da obnavljaju svoju mehanizaciju i traktore. Samim tim dobićemo zadovoljnije poljoprivrednike i oni će lakše obrađivati svoje površine – rekao je Miloš Stanojević, zamenik predsednika Gradske opštine Obrenovac, a preneo AgroTv.\nStanojević je dodao da kancelarija za poljoprivredu funkcioniše u sklopu Gradske opštine Obrenovac i da mnogo pomaže poljoprivrednicima pri popunjavanju dokumentacije koja je glavna stvar kada je u pitanju samo konkurisanje.\nSekretar za privredu Grada Beograda, Milinko Veličković izjavio je da je prošle godine bilo ukupno bilo 55 dobitnika na sva četiri javna poziva, a da ovogodišnjih 65 dobitnika znači da opština zaista dobro promoviše poljoprivredu na lokalu. Ljudi su zainteresovani, zadovoljni, a grad svake godine obezbeđuje sve veće subvencije, rekao je Veličković, te naglasio da očekuje da subvencije za poljoprivredu sledeće godine budu 300 miliona dinara.\nТагови: mehanizacija,obrenovac,subvencije,poljoprivredna mehanizacija,


ZIM je predstavio Ladingo, izraelski logistički startup i tehnologiju koja je već operativna i očekuje se da će poboljšati logističke usluge i prodavcima i kupcima na najvećoj kineskoj platformi za e-trgovinu Alibaba.com.\nIzraelski prevoznik je investirao u Ladingo, od 2019. godine i razvio je revolucionarnu tehnologiju koja kombinuje optimizaciju tereta i ruta, istovremeno omogućavajući automatizaciju poreza, kao i upravljanje pošiljkama od kraja do kraja (E2E), za male i srednje uvoznike željne da se usredsrede na povećanje prihoda i smanjenje troškova isporuke.\nKao deo saradnje između Alibaba.com i ZIM-a, Ladingova logistička tehnologija pojednostaviće proces isporuke, istovremeno pružajući punu uslugu prevoznika od vrata do vrata putem softvera u oblaku.\nLadingo tehnologija, opisana kao „potpuno isporučeno rešenje sa plaćenim dažbinama (DDP)“, omogućiće prodavcima i kupcima Alibaba.com da u potpunosti iskoriste njegove mogućnosti optimizacije i konsolidacije, osiguravajući da uživaju visoko konkurentne cene.\n„B2B prekogranična elektronska trgovina trebalo bi da bude jednostavna kao i klasična B2C. Kada neko želi da naruči dve palete ili čak kontejner, nema razloga zašto bi iskustvo slanja ili kupovine bilo drugačije “, rekla je izvršna direktorka Ladinga, Hagar Valiano Rips.


Zastupnici SDS-a, PDP-a i DNS-a u Narodnoj skupštini Republike Srpske najavili su mogućnost bojkta današnje posebne sjednice\nPosebna sjednica Narodne skupštine RS-a biće održana danas u Banjoj Luci, a predloženim dnevnim redom je predviđeno “izjašnjavanje o odlukama i zaključcima Predsjedništva BiH koji su veoma štetni po vitalne interese Republike Srpske”.\nNa predloženom dnevnom redu je izjašnjenje o izjavama člana Predsjedništva BiH iz Republike Srpske o proglašenju Zaključaka i Odluka Predsjedništva BiH, usvojenih na 22. redovnoj sjednici održanoj 18. oktobra, veoma štetnim po vitalne interese RS-a.\nPoslanici bi, između ostalih, trebalo da se izjasne i o zaključcima o otvaranju Ambasade Azerbejdžana u Sarajevu i kancelarije Ambasade Ruske Federacije u BiH u Banjoj Luci, saopšteno je iz Narodne skupštine.\nPred poslanicima bi trebalo da bude i Odluka o prihvatanju Sporazuma između Vijeća ministara i Vlade Republike Turske o uzajamnoj zaštiti i razmjeni tajnih podataka koji se odnosi na Sporazum u oblasti odbrambene industrije.\nMeđutim, zastupnici SDS-a, PDP-a i DNS-a u Narodnoj skupštini Republike Srpske najavili su mogućnost bojkta današnje posebne sjednice.\nŠef Kluba zastupnika SDS-a u Narodnoj skupštini Miladin Stanić pozvao je predsjednika parlamenta Nedeljka Čubrilovića da zastupnicima opozicije “omogući demokratski pristup i odnos u Narodnoj skupštini” ili će oni bojkotirati takve sjednice ili praviti neke druge performanse.\nStanić je, nakon sjednice skupštinskog Kolegija u Banjoj Luci, rekao novinarima da opozicija “neće dozvoliti da neko bude biran, a da nema pravo obraćanja u parlamentu Republike Srpske”.\nPoslanik PDP-a Igor Crnadak tvrdi da je sjednica skupštinskog Kolegija “pokazala da vlast želi da zbrzi ovu priču” i da “onemogući opoziciju da kaže svoj stav”, te najavio da će PDP vidjeti da li će pod ovakvim uslovima učestvovati u radu sjednice.\nŠef kluba DNS-a Duško Ivić rekao je da će zastupnici DNS-a razmisliti da li će danas učestvovati u radu posebne sjednice Narodne skupštine Republike Srpske.\n– Imam osjećaj da pozicija želi da održi sjednicu parlamenta Republike Srpske bez opozicije – kaže Ivić.


Čukarički želi i u SL da igra napadački: Sve oči uprte u nas posle dva meča u Evropi | Novosti.RS\npetak, 19. 07. 2019. u 17:12\nFudbaleri Čukaričkog foto: M. Vukadinović\nFudbaleri Čukaričkog će pokušati na početku Super lige protiv Napretka da nastave sa dobrom igrom koju su prikazali u Evropi, izjavio je član stručnog štaba Dušan Đorđević.\n- Svi smo svesni u klubu da su sve oči uprte u nas posle ova dva meča u Evropi i očekujemo da nastavimo sa ofanzivnim fudbalom, uz činjenicu da imamo mnogo mladih igrača u timu. Nadamo se uspehu protiv Napretka, uz svako uvažavanje protivnika - rekao je Đorđević na konferenciji za novinare.\nČukarički će posle dve ubedljive pobede nad jermenskim Banantsom na početku kvalifikacija za Ligu Evropa igrati sa Napretkom u prvom kolu srpskog prvenstva. Đorđević je istakao da ekipa ne sme da misli na Molde, sledećeg rivala u kvalifikacijama za Ligu Evropa.\n- Ne smemo da mislimo na Molde, samo o Napretku, jer je to izuzetno bitna utakmica za nas na početku prvenstva - naveo je pomoćni trener ekipe sa Banovog brda.\nDodao je da je prerano da Samjuel Ovusu bude u timu posle učestvovanja sa reprezentacijom Gane na Kupu afričkih nacija, ali da ga očekuje u četvrtak protiv Moldea.\n- Počinje ono za šta smo se spremali mesec i po dana. Za prvo kolo Super lige imamo ne baš laganog protivnika. Napredak je dobra ekipa, sa novim stručnim štabom, sa dosta iskusnih igrača. Nastavićemo tamo gde smo stali, pokušaćemo da i u ovoj utakmici budemo ofanzivni i probaćemo da ispunimo sve zahteve koje je trener stavio pred nas - kazao je Docić.\nUtakmica će se igrati u subotu od 20.00 na Banovom brdu.